Valtioneuvoston asetus päästökaupasta 194/2007 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2007 › 194/2007\nValtioneuvoston päätöksen mukaisesti, joka on tehty kauppa- ja teollisuusministeriön esittelystä, säädetään 30 päivänä heinäkuuta 2004 annetun päästökauppalain (683/2004) nojalla:\n1) tarkkailumenetelmällä menetelmää, joita käytetään päästöjen määrittämisessä mukaan lukien määrittämistason valinta ja valinta siitä, tarkkaillaanko päästöjä laskentaan vaiko päästömittaukseen perustuvalla menettelyllä;\n2) määrittämistasolla menetelmää, jota käytetään toimintotiedon, päästökertoimen, koostumustiedon, hapettumiskertoimen ja muuntokertoimen määrittämiseen kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta annetun Euroopan parlamentin ja neuvoston direktiivin 2003/87/EY artiklassa 14 tarkoitetussa kasvihuonekaasupäästöjen tarkkailua ja raportointia koskevassa ohjeessa vuosille 2008―2012 (EY:n tarkkailuohje) määritellyllä tarkkuudella; sekä\n3) toimintotiedolla sitä tietoa, jonka perusteella laitoksen vuotuiset hiilidioksidipäästöt lasketaan ja joka polttolaitosyksiköiden osalta perustuu käytetyn polttoaineen määrän ja sen tehollisen lämpöarvon tuloon tai polttoon syötettyyn energiamäärään sekä prosessien osalta raaka-ainemäärään, tuotannon määrään taikka prosessin tai sen osan suorituskykyyn.\nKasvihuonekaasujen päästölupahakemus päästökauppakaudella 2008―2012\nLupahakemuksessa ilmoitettavat tiedot ja selvitykset\nToiminnanharjoittajan on haettava kasvihuonekaasujen päästölupaa kirjallisesti. Päästökauppalain (683/2004) 8 §:ssä tarkoitetussa lupahakemuksessa on ilmoitettava:\n1) hakijan nimi, kotipaikka, yritys- ja yhteisötunnus ja yhteystiedot;\n2) laitoksen nimi, sijaintipaikka ja yhteystiedot;\n3) mihin päästökauppalain 2 §:n 1 momentin alakohtaan toiminta kuuluu ja mikä laitoksen kapasiteetti on;\n4) laitokselle ympäristönsuojelulainsäädännön nojalla annetut voimassaolevat luvat ja niiden voimassaoloaika tai muu vastaava selvitys.\nJos samalla hakemuksella haetaan lupaa useamman toiminnanharjoittajan samalla sijaintipaikalla olevalle yhdelle tai useammalle laitokselle, hakemuksessa on ilmoitettava:\n2) taho, joka vastaa yhteydenpidosta lupaviranomaiseen;\n3) laitokset, joita hakemus koskee ja niiden toiminnasta vastaavat tahot;\n4) mihin päästökauppalain 2 §:n 1 momentin alakohtaan laitosten toiminta kuuluu;\n5) laitoksille ympäristönsuojelulainsäädännön nojalla annetut voimassaolevat luvat ja niiden voimassaoloaika tai muu vastaava selvitys; sekä\n6) perustelu yhteiselle hakemukselle.\nKansallisen päästökaupparekisterin käyttöä varten lupahakemuksessa on ilmoitettava seuraavat tiedot:\n1) Euroopan parlamentin ja neuvoston direktiivin 2003/87/EY sekä Euroopan parlamentin ja neuvoston päätöksen 280/2004/EY mukaisesta standardoidusta ja suojatusta rekisterijärjestelmästä annetun komission asetuksen (EY) N:o 2216/2004 (rekisteriasetus) 15 artiklan ja liitteen III mukaiset, toiminnanharjoittajan päästöoikeustilin valtuutettuja edustajia koskevat tiedot; sekä\n2) päästökaupparekisteriin kirjautuessa käytettävä tunnistautumistapa, jos tunnistautumistavan käyttö edellyttää tietoa henkilötunnuksesta, on lisäksi ilmoitettava valtuutettujen edustajien henkilötunnukset.\nPäästökauppaviranomaisen pyynnöstä toiminnanharjoittajan on lisäksi annettava hakemuksen käsittelemiseksi tarpeelliset muut tiedot ja asiakirjat.\nPäästökauppalain 8 §:n 1 momentissa tarkoitettuun päästöjen tarkkailusuunnitelmaan on sisällytettävä:\n1) kuvaus laitoksesta ja tarkkailun kohteena olevista toiminnoista;\n2) tiedot henkilöistä, jotka vastaavat päästöjen tarkkailun järjestämisestä, päästötietojen raportoinnista ja päästöselvityksen tekemisestä laitoksessa;\n3) luettelo kaikista laitoksen päästölähteistä;\n4) kuvaus kaikista laitoksen polttoaine- ja materiaalivirroista;\n5) kuvaus kunkin päästölähteen ja polttoaine- ja materiaalivirran määrittämistasosta, jos käytetään alempia määrittämistasoja kuin EY:n tarkkailuohjeessa edellytetään, perustelut tälle;\n6) kuvaus käytettävien mittausvälineiden tyypistä, ominaisuuksista, sijainnista ja kalibroinnista;\n7) kuvaus menettelyistä, joita käytetään otettaessa polttoaine- ja materiaalinäytteitä sekä näytteitä tehollisten lämpöarvojen, hiilipitoisuuksien, päästökertoimien, hapettumiskertoimien, muuntokertoimien ja biomassan osuuksien määrittämiseksi;\n8) kuvaus tehollisten lämpöarvojen, hiilipitoisuuksien, päästökertoimien, hapettumiskertoimien, muuntokertoimien ja biomassan osuuksien määrittämisessä käytettävistä lähteistä tai analyyttisistä menetelmistä;\n9) kuvaus kunkin päästölähteen jatkuvaan seurantaan liittyvästä päästönmittausjärjestelmästä, sisältäen tiedot käytetyistä mittauspisteistä, mittausvälineistä, kalibrointimenettelyistä ja mittaustaajuudesta sekä tietojen keräämis- ja tallennusmenetelmistä, jos jatkuvatoimista mittausta käytetään päästöjen määrittämiseen;\n10) kuvaus tiedon dokumentointijärjestelmästä ja tiedonhallinnan laadunvarmennus- ja laadunvalvontamenettelystä;\n11) kuvaus hiilen tai hiiliyhdisteen siirrosta ja tähän siirtoon liittyvän hiilidioksidipäästön määrittämismenetelmistä, jos laitokselta siirretään hiiltä tai hiiliyhdisteitä EY:n tarkkailuohjeessa tarkoitetulla tavalla toiseen laitokseen;\n12) tiedot polttoaineiden ja materiaalien ominaisuuksien määrittämiseen käytetyistä laboratorioista ja niiden laadunvarmennusmenetelmistä; sekä\n13) kuvaus tarkkailumenetelmästä ja menetelmää koskeva epävarmuustarkastelu, jos päästöjen määrittämiseen käytetään EY:n tarkkailuohjeesta poikkeavaa omaa tarkkailumenetelmää.\nPäästökauppaviranomaisen pyynnöstä toiminnanharjoittajan on lisäksi annettava tarkkailusuunnitelman käsittelemiseksi tarpeelliset muut tiedot ja asiakirjat.\nTarkkailusuunnitelma laaditaan päästökauppaviranomaisen vahvistamalle lomakkeelle.\nPäästökauppaviranomaisen luvalla voidaan poiketa 1 momentissa säädetystä sellaisen laitoksen tarkkailusuunnitelmassa, joka EY:n tarkkailuohjeessa määritellään vähän päästöjä aiheuttavaksi.\nHakemus päästöoikeuksista päästökauppakaudelle 2008―2012\nHakemuksessa ilmoitettavat tiedot ja selvitykset\nToiminnanharjoittajan on haettava päästöoikeuksia kirjallisesti. Päästökauppalain 33 §:ssä tarkoitetussa hakemuksessa on ilmoitettava:\n3) mihin päästökauppalain 2 §:n 1 momentin alakohtaan toiminta kuuluu ja mikä on laitoksen kapasiteetti;\n4) mihin päästökauppalain 31 a §:ssä tarkoitettuun alaryhmään laitoksen tuotanto tai tuotannon osat kuuluvat;\n5) laitoksen hiilidioksidipäästöjen lähteet;\n6) laitoksen tai sen osan valmistumisaika;\n7) 5―12 §:ssä tarkoitetut tiedot kunkin laitosyksikön tai laitoksen tuotannon osan osalta erikseen.\nEri vuosilta ilmoitettavien tietojen on perustuttava samaan laskentatapaan. Toiminnanharjoittajan on ilmoitettava, miltä osin tiedot perustuvat muille viranomaisille toimitettuihin tietoihin.\nToiminnanharjoittajien on haettava päästöoikeuksia yhdessä, jos ne ovat hakeneet 2 §:n 2 momentissa tarkoitettua lupaa. Toiminnanharjoittajien on haettava päästöoikeuksia yhdessä myös, jos niillä jo on yhteinen päästölupa.\nKauppa- ja teollisuusministeriön pyynnöstä toiminnanharjoittajan on lisäksi annettava hakemuksen käsittelemiseksi tarpeelliset muut tiedot ja asiakirjat.\nAlaryhmään A kuuluvia laitoksia koskevat tiedot\nPäästökauppalain 31 a §:ssä tarkoitettuun alaryhmään A kuuluvista laitoksista tai niiden tuotannon osista on 4 §:ssä säädetyn lisäksi ilmoitettava:\n1) tuotantoprosessin tai sen osaprosessin nimi ja mahdollinen nimellinen lämpöteho (kilpiarvo);\n2) tuotantoprosessin taikka sen osaprosessin tuotantokapasiteetti tai sulatuskapasiteetti vuosina 1998―2002 ja 2005 sekä se, miten kapasiteetti on määritelty;\n3) tuotantoprosessissa tai sen osaprosessissa tuotettujen tuotteiden määrä vuosina 1998―2002;\n4) tuotantoprosessissa tai sen osaprosessissa käytettyjen päästöoikeuksien laskennan kannalta oleellisten raaka-aineiden määrä vuosina 1998―2002;\n5) tuotantoprosessissa tai sen osaprosessissa vapautuneiden hiilidioksidipäästöjen ominaispäästökerroin käytettyä raaka-ainetonnia tai tuotettua tuotetonnia kohden vuosina 1998―2002;\n6) tuotantoprosessissa tai sen osaprosessissa käytetyt polttoaineet ja niiden kulutustiedot vuosina 1998―2002;\n7) polttoaineiden ominaispäästökertoimet ja hapettumiskertoimet vuosina 1998―2002; jos kertoimet poikkeavat Tilastokeskuksen 27 päivänä toukokuuta 2006 julkaisemassa kansallisessa kasvihuonekaasujen inventaarioraportissa käyttämistä kertoimista (Tilastokeskuksen kertoimet) ja hallitustenvälisen ilmastonmuutospaneelin (IPCC) määrittelemistä kertoimista (IPCC:n kertoimet), perustelut sille, miksi kertoimet poikkeavat näistä ja selvitys siitä, miten kertoimet on määritetty;\n8) keskimääräinen tuotantokapasiteetti tai arvio keskimääräisestä tuotantokapasiteetista vuosina 2006―2007; jos mainittujen vuosien arvioitu tuotantokapasiteetti poikkeaa 2 kohdassa tarkoitetusta vuoden 2005 tuotantokapasiteetista, selvitys toiminnanharjoittajan kapasiteetin muutosta koskevista päätöksistä ja sitoumuksista.\nJos kyseessä on koksaamo, malmin pasutus- ja sintrauslaitos taikka raakarautaa tai terästä tuottava laitos ja tähän yhteydessä oleva valssaamo, voidaan 1 momentissa säädetyn sijasta ilmoittaa:\n1) tuotantoprosessin tai sen osaprosessin kapasiteetti vuosina 1998―2002 ja 2005 sekä se, miten kapasiteetti on määritelty;\n2) päästöoikeuksien laskennan kannalta oleellisessa tuotantoprosessissa tai sen osaprosessissa tuotettujen tuotteiden määrä vuosina 1998―2002;\n3) tuotantoprosessiin vuosina 1998―2002 syötetyt päästöoikeuksien laskennan kannalta oleelliset raaka-aineet sekä niiden määrät ja hiilisisältö (tonnia/raaka-aine) sekä tieto siitä, miten hiilisisältö on määritetty;\n4) tuotantoprosessiin vuosina 1998―2002 syötetyt polttoaineet sekä niiden määrä ja hiilisisältö ja tieto siitä, miten hiilisisältö on määritetty;\n5) tuotantoprosessissa vuosina 1998― 2002 tuotetut tuotteet sekä niiden määrät ja hiilisisältö;\n6) tuotannon kiinteiden jätteiden mukana prosessista vuosina 1998―2002 poistuneen hiilen määrä (tonnia);\n7) prosessista muuhun käyttöön vuosina 1998―2002 siirretyn hiilen määrä lukuun ottamatta koksaamo-, masuuni- ja konvertterikaasuja;\n8) keskimääräinen tuotantokapasiteetti tai arvio keskimääräisestä tuotantokapasiteetista vuosina 2006–2007; jos mainittujen vuosien arvioitu tuotantokapasiteetti poikkeaa 1 kohdassa tarkoitetusta vuoden 2005 tuotantokapasiteetista, selvitys toiminnanharjoittajan kapasiteetin muutosta koskevista päätöksistä ja sitoumuksista.\nÖljynjalostamoa koskevat tiedot\nÖljynjalostamon ja sen tuotannon osalta on 4 §:ssä säädetyn lisäksi ilmoitettava:\n1) tuotantoprosessiin vuosina 1998―2002 syötetyt polttoaineet ja niiden määrä (TJ);\n2) vedyn tuotanto ja sen valmistuksessa käytetyt polttoaineet ja niiden määrä (TJ) vuosina 1998―2002;\n3) tuotantoprosessissa käytettyjen polttoaineiden ominaispäästökertoimet ja hapettumiskertoimet vuosina 1998―2002; jos kertoimet poikkeavat Tilastokeskuksen ja IPCC:n kertoimista, perustelut tälle sekä selvitys siitä, miten kertoimet on määritetty;\n4) arvio vedyn tuotannosta kunakin vuotena 2005―2007 sekä selvitys siitä, mihin arvio perustuu;\n5) arvio jalostamon polttoainekulutuksen kasvusta aiheutuvasta hiilidioksidipäästöjen määrästä, joka on seurausta jalostamomuutoksen aiheuttamasta lopputuoterakenteen muutoksesta vuosina 2005―2007 sekä selvitys siitä, mihin arvio perustuu;\n6) selvitys toiminnanharjoittajan vuosina 2005―2007 toteuttamista tai toteutettaviksi aikomista laitoksen toiminnan muutosta koskevista päätöksistä ja sitoumuksista, jotka vaikuttavat 4 kohdassa tarkoitettuun vedyn tuotantoon ja 5 kohdassa tarkoitettuun polttoainekulutukseen.\nAlaryhmään B kuuluvia laitoksia koskevat tiedot\nPäästökauppalain 31 a §:ssä tarkoitettuun alaryhmään B kuuluvan laitoksen jokaisesta polttolaitosyksiköstä on 4 §:ssä säädetyn lisäksi ilmoitettava:\n1) polttolaitosyksikön nimi tai muu tunnistetieto sekä nimellinen lämpöteho;\n2) polttolaitosyksikössä käytetyt polttoaineet ja niiden kulutustiedot vuosina 1998―2005; massa- ja paperiteollisuuden osalta ilmoitetaan ainoastaan käytetyt fossiiliset polttoaineet ja turve;\n3) polttolaitosyksikössä käytettyjen polttoaineiden ominaispäästökertoimet ja hapettumiskertoimet vuosina 1998―2005; jos kertoimet poikkeavat Tilastokeskuksen ja IPCC:n kertoimista, perustelut tälle sekä selvitys siitä, miten kertoimet on määritetty;\n4) polttolaitosyksikön kaukolämmön tuotantotiedot (MWh) vuosina 1998―2005;\n5) polttolaitosyksikön lämmön ja sähkön yhteistuotannossa tuotetun sähkön tuotanto (MWh) vuosina 1998―2005;\n6) jos polttolaitosyksiköllä tai sen osalla tuotetaan myös lauhdesähköä, lauhdesähkön tuotanto (MWh) vuosina 1998―2005;\n7) laitoksen turpiinit ja niiden tunnistetiedot, kuhunkin turpiiniin kytketyt polttolaitosyksiköt sekä turpiinin avulla tuotettu yhteistuotantosähkö ja lauhdesähkö vuosina 1998―2003;\n8) kaukolämpöverkot, joihin polttolaitosyksikkö on vuosina 1998―2005 toimittanut kaukolämpöä, ja toimitetut kaukolämpömäärät (MWh);\n9) ne teollisuusasiakkaat, joille polttolaitosyksikkö on vuosina 1998―2005 toimittanut lämpöä tai höyryä sekä näille toimitetun lämmön tai höyryn määrä (MWh);\n10) polttolaitosyksikön energian tuotantoon kiinteästi kytköksissä olevan massa- ja paperiteollisuuden, kemianteollisuuden tai metallien valmistuksen teollisuusprosessin lopputuotteiden yhteenlaskettu 30 päivänä kesäkuuta 2000 käytössä ollut kapasiteetti ja tiedossa oleva 1 päivänä tammikuuta 2007 kapasiteetti sekä selvitys siitä, mihin kapasiteettitiedot perustuvat;\nJos 1 momentissa tarkoitettuja tietoja ei ole saatavissa polttolaitosyksikkökohtaisesti, ilmoitetaan laitoksen tai tarkasteltavan laitoksen osan vastaavat tiedot.\nEdellä 1 momentin 1―9 kohdassa tarkoitetut tiedot ilmoitetaan ainoastaan vuosilta 1998―2002, jos:\n1) laitoksella tuotetaan ainoastaan teollisuuden höyryä tai lämpöä taikka niiden yhteydessä yhteistuotantosähköä taikka, jos laitos tuottaa myös lauhdesähköä, kyseessä on massa- ja paperiteollisuuden tai öljynjalostuksen alaryhmään B kuuluva laitos; ja\n2) toiminnanharjoittaja ei ole rakentanut uusia laitoksia tai niiden osia vuonna 1998 tai sen jälkeen.\nJos alaryhmään B kuuluvan laitoksen laitospaikalla on vuoden 1998 jälkeen otettu käyttöön uusi muiden polttolaitosyksiköiden tuotantoa korvaava polttolaitosyksikkö, jonka osuus laitospaikan yhteenlasketusta tuotannosta on polttolaitosyksikön käyttöönoton jälkeen yli puolet, ja korvatut polttolaitokset tai pääosa niistä on jäänyt toimintaan esimerkiksi vara- ja huippulaitoksina, ilmoitetaan kaikkien laitospaikan polttolaitosyksiköiden tiedot sen tarkastelujakson osalta, joka määräytyy uudelle polttolaitosyksikölle päästökauppalain 31 j §:n perusteella.\nAlaryhmään C kuuluvia laitoksia koskevat tiedot\nPäästökauppalain 31 a §:ssä tarkoitettuun alaryhmään C kuuluvan laitoksen jokaisesta polttolaitosyksiköstä on 4 §:ssä säädetyn lisäksi ilmoitettava:\n2) polttolaitosyksikössä käytetyt polttoaineet ja niiden kulutus vuosina 1998―2005;\n4) polttolaitosyksikön kaukolämmön tuotannon määrä (MWh) vuosina 1998―2005;\n5) polttolaitosyksikön sähkön tuotanto vuosina 1998―2005 (MWh) jaoteltuna yhteistuotantosähköön ja lauhdesähköön;\n6) laitoksen turpiinit ja niiden tunnistetiedot, kuhunkin turpiiniin kytketyt polttolaitosyksiköt sekä turpiinin avulla tuotettu yhteistuotantosähkö ja lauhdesähkö vuosina 1998―2005;\n7) kaukolämpöverkot, joihin polttolaitosyksikkö on vuosina 1998―2005 toimittanut kaukolämpöä ja toimitetut kaukolämmön määrät (MWh);\n8) ne teollisuusasiakkaat, joille polttolaitosyksikkö on vuosina 1998―2005 toimittanut lämpöä tai höyryä sekä näille toimitetun lämmön tai höyryn määrä (MWh);\n9) kaukolämpöasiakkaiden vuoden 1997 loppuun mennessä ja vuoden 2005 loppuun mennessä tekemien lämpösopimusten tilaustehojen summat, jos polttolaitosyksikön toiminnanharjoittaja on myös kaukolämpöverkon haltija;\n10) polttolaitosyksikön energian tuotantoon kiinteästi kytköksissä olevan massa- ja paperiteollisuuden, kemianteollisuuden tai metallien valmistuksen teollisuusprosessin lopputuotteiden yhteenlaskettu kapasiteetti 30 päivänä kesäkuuta 2000 ja tiedossa oleva kapasiteetti 1 päivänä tammikuuta 2007 sekä selvitys siitä, mihin kapasiteettitiedot perustuvat.\nJos toiminnanharjoittajalla on käytössä olevan kaukolämpöä tuottavan laitoksen lisäksi ollut vuosina 1998―2005 käytössä samaan kaukolämpöverkkoon kytketty laitos, joka on sittemmin poistettu käytöstä, tulee 1 ja 2 momentissa tarkoitetut tiedot toimittaa myös käytöstä poistetusta laitoksesta.\nAlaryhmään D kuuluvia laitoksia koskevat tiedot\nPäästökauppalain 31 a §:ssä tarkoitettuun alaryhmään D kuuluvan laitoksen jokaisesta polttolaitosyksiköstä on 4 §:ssä säädetyn lisäksi ilmoitettava:\n4) lauhdesähkön tuotanto (MWh) vuosina 1998―2005.\nEdellä 1 momentissa tarkoitetut tiedot ilmoitetaan vuosilta 2000―2003, jos laitos tuottaa ainoastaan lauhdesähköä.\nAlaryhmään E kuuluvia laitoksia koskevat tiedot\nPäästökauppalain 31 a §:ssä tarkoitettuun alaryhmään E kuuluvan laitoksen jokaisesta polttolaitosyksiköstä on 4 §:ssä säädetyn lisäksi ilmoitettava:\n2) polttolaitosyksikössä käytetyt polttoaineet ja niiden kulutus vuosina 1998―2002;\n3) polttolaitosyksikössä käytettyjen polttoaineiden ominaispäästökertoimet ja hapettumiskertoimet vuosilta 1998―2002; jos kertoimet poikkeavat Tilastokeskuksen ja IPCC:n kertoimista, perustelut tälle sekä selvitys siitä, miten kertoimet on määritetty.\nVuosina 1998―2004 valmistuneita laitoksia koskevat tiedot\nLaitoksesta tai sen osasta, joka on valmistunut vuonna 1998―2004, on ilmoitettava 4―10 §:ssä tarkoitetut tiedot päästökauppalain 31 j §:ssä tarkoitetulta ajalta.\nPäästökauppakauden 2005―2007 uusia osallistujia koskevat tiedot\nLaitoksista ja laitoksen osista, jotka ovat päästökauppakauden 2005―2007 uusia osallistujia ja jotka on otettu käyttöön ennen 19 päivää elokuuta 2004, on ilmoitettava 4―11 §:ssä tarkoitetut tiedot.\nLaitoksista ja laitoksen osista, jotka ovat päästökauppakauden 2005―2007 uusia osallistujia ja jotka on otettu käyttöön 19 päivänä elokuuta 2004 tai sen jälkeen, on ilmoitettava 13–14 §:ssä tarkoitetut tiedot.\nHakemus päästöoikeuksien myöntämisestä uudelle osallistujalle\nPäästökauppalain 31 m §:ssä tarkoitetun uuden osallistujan hakemuksessa on ilmoitettava mainitun lain 40 §:n 2 momentin 1 ja 2 kohdassa tarkoitettujen tietojen lisäksi:\n4) mihin päästökauppalain 31 a §:ssä tarkoitettuun alaryhmään laitoksen tuotanto tai tuotannon osat kuuluvat.\nUudet laitokset tai laitoksen osat\nPäästökauppalain 31 m §:n 1 momentin 1―4, 6 tai 7 kohdassa tarkoitetun uuden laitoksen päästöoikeuksia haettaessa on 13 §:ssä tarkoitettujen tietojen lisäksi ilmoitettava:\n1) laitoksen polttolaitosyksiköiden nimellinen lämpöteho taikka laitoksen tuotanto- tai sulatuskapasiteetti;\n2) laitoksen polttolaitosyksiköiden pääpolttoaineet;\n3) uuden laitoksen tai päästökauppalain 31 m §:ssä tarkoitettujen lain soveltamisalaan tulevien laitosten osalta näiden arvioitu kaupallisen käyttöönoton ajankohta ja selvitys siitä, mihin se perustuu.\nJos laitosta on muutettu 13 §:ssä tarkoitettujen tietojen lisäksi on ilmoitettava:\n1) polttolaitosyksikön muutoksen aiheuttama nimellisen lämpötehon lisäys ja muiden laitosten muutosten aiheuttama tuotanto- tai sulatuskapasiteetin lisäys;\n2) polttolaitosyksikön pääpolttoaine;\n3) laitoksen muutoksen arvioitu kaupallisen käyttöönoton ajankohta ja selvitys siitä, mihin se perustuu.\nOlemassa olevat laitokset uusina osallistujina\nHaettaessa päästökauppalain 31 m §:n 3―5 kohdassa tarkoitetun olemassa olevan laitoksen tai laitoksen osan päästöoikeuksia uusille osallistujille varatusta päästöoikeusmäärästä on 13 §:ssä tarkoitettujen tietojen lisäksi ilmoitettava:\n1) 4―11 §:ssä tarkoitetut tiedot niistä laitoksen polttolaitosyksiköistä, jotka on otettu käyttöön tai joiden nimellistä lämpötehoa on muutettu ennen 19 päivää elokuuta 2004; ja\n2) 14 §:ssä tarkoitetut tiedot niistä laitoksen polttolaitosyksiköistä, jotka on otettu käyttöön tai joiden nimellistä lämpötehoa on muutettu 19 päivänä elokuuta 2004 tai sen jälkeen.\nHaettaessa päästökauppalain 31 m §:n 9 kohdassa tarkoitetun polttolaitosyksikön päästöoikeuksia uusille osallistujille varatusta päästöoikeusmäärästä ilmoitetaan 13 §:ssä tarkoitettujen tietojen lisäksi korvattujen teollisuuden polttolaitosyksiköiden tai muiden vastaavien teollisuuden polttoprosessien käyttämät polttoaineet ja niiden kulutus sekä niistä aiheutuneet hiilidioksidipäästöt vuosina 2001―2005.\nMassa- ja paperitehtaiden tuotantokapasiteetin muutokset\nHaettaessa päästökauppalain 31 m §:n 8 kohdassa tarkoitetun massan ja paperin tuotantokapasiteetin muutokselle päästöoikeuksia uusille osallistujille varatusta päästöoikeusmäärästä tulee hakemukseen 13 §:ssä tarkoitettujen tietojen lisäksi sisältyä energiatasetarkastelu, jonka perusteella on määritetty investoinnin vaikutukset tehdasalueen polttoaineiden käyttöön. Vaikutukset polttoaineiden käyttöön ilmoitetaan osaprosesseittain ja päästökauppalain 31 a §:ssä määritetyissä alaryhmissä.\nÖljynjalostamoiden muutoksia koskevat jakoperusteet\nHaettaessa päästökauppalain 31 m §:n 10 kohdassa tarkoitetulle öljynjalostamon hiilidioksidipäästöjen kasvulle, joka ei lisää tuotantolaitosten kokonaistuotantokapasiteettia, päästöoikeuksia uusille osallistujille varatusta päästöoikeusmäärästä tulee hakemukseen 13 §:ssä tarkoitettujen tietojen lisäksi sisältyä energiatasetarkastelu, jonka perusteella on määritetty investoinnin vaikutus laitosalueen hiilidioksidipäästöihin.\nJos öljynjalostamon hiilidioksidipäästöjen kasvu johtuu Euroopan yhteisöjen lainsäädännön takia tehtävistä investoinneista, jotka eivät samalla lisää tuotantolaitosten kokonaistuotantokapasiteettia, toiminnanharjoittajan on lisäksi yksilöitävä, mihin säädökseen investointi perustuu.\nJos öljynjalostamon hiilidioksidipäästöjen kasvu johtuu öljynjalostamon rakennemuutoksesta, tulee hakemukseen liittää selvitys, jossa on yksityiskohtaisesti esitetty rakennemuutoksen vaikutus öljynjalostamon toimintaan ja tuotantoon.\nPäästöoikeusmäärän kohtuullistamista varten tarvittavat tiedot\nPäästökauppalain 31 r §:n 1 ja 2 momentissa tarkoitettua päästöoikeusmäärän kohtuullistamista varten tulee toimittaa seuraavat tiedot:\n1) syy, jonka perusteella kohtuullistamista haetaan;\n2) perustelut kohtuullistamiselle;\n3) arvio laitoksen normaalia käyttöä vastaavista päästöoikeuksien laskennassa käytettävistä tiedoista.\nYlitysmaksua koskevasta päätöksestä ilmoittaminen\nPäästökauppaviranomaisen päätöksestä määrätä ylitysmaksu sekä hallintotuomioistuimen ylimaksua koskevasta päätöksestä on ilmoitettava Oikeusrekisterikeskukselle.\nOikeusrekisterikeskuksen on hakemuksetta palautettava liikaa peritty ylitysmaksu, jos sitä koskeva päätös on poistettu tai jos määrätyn maksun määrää on alennettu.\nTällä asetuksella kumotaan päästökaupasta 5 päivänä elokuuta 2004 annettu valtioneuvoston asetus (730/2004) siihen myöhemmin tehtyine muutoksineen. Päästökauppakauden 2005–2007 päästölupiin ja päästöoikeushakemuksiin sovelletaan tämän asetuksen voimaan tullessa voimassa olleita säännöksiä.\nEuroopan parlamentin ja neuvoston direktiivi: 2003/87/EY; EYVL N:o L 275, 25.10.2003, s. 32\n1 luku - Määritelmät1 § - Määritelmät2 luku - Kasvihuonekaasujen päästölupahakemus päästökauppakaudella 2008―20122 § - Lupahakemuksessa ilmoitettavat tiedot ja selvitykset3 § - Päästöjen tarkkailusuunnitelma3 luku - Hakemus päästöoikeuksista päästökauppakaudelle 2008―20124 § - Hakemuksessa ilmoitettavat tiedot ja selvitykset5 § - Alaryhmään A kuuluvia laitoksia koskevat tiedot6 § - Öljynjalostamoa koskevat tiedot7 § - Alaryhmään B kuuluvia laitoksia koskevat tiedot8 § - Alaryhmään C kuuluvia laitoksia koskevat tiedot9 § - Alaryhmään D kuuluvia laitoksia koskevat tiedot10 § - Alaryhmään E kuuluvia laitoksia koskevat tiedot11 § - Vuosina 1998―2004 valmistuneita laitoksia koskevat tiedot12 § - Päästökauppakauden 2005―2007 uusia osallistujia koskevat tiedot4 luku - Uudet osallistujat päästökauppakaudella 2008―201213 § - Hakemus päästöoikeuksien myöntämisestä uudelle osallistujalle14 § - Uudet laitokset tai laitoksen osat15 § - Olemassa olevat laitokset uusina osallistujina16 § - Massa- ja paperitehtaiden tuotantokapasiteetin muutokset17 § - Öljynjalostamoiden muutoksia koskevat jakoperusteet18 § - Päästöoikeusmäärän kohtuullistamista varten tarvittavat tiedot5 luku - Ylitysmaksu19 § - Ylitysmaksua koskevasta päätöksestä ilmoittaminen20 § - Ylitysmaksun palauttaminen6 luku - Voimaantulo ja siirtymäsäännökset21 § - Voimaantulo


Kellarista kattoon - TIDmedia\nNikkarin geeneillä omin käsin.\nTiesimme heti, että kyseessä on homeeton talo, kun vesi ei tullut sisään. Kylän kaivo oli sopivasti tontin kulmalla ja edellinen asukas oli ollut vanhan ajan sinnikäs eläjä, joka kantoi vedet. Sisävessaa ei ollut.\nTontti on niin pieni, että teholukuja ei voi saada rakentamalla ulospäin, vaan alaspäin. Täällä on ollut sisällä Bobcat-kaivinkone ja louhosta ajettiin ulos 27 kuormaa, Simo kertoo.\nJännitti, kun viimeiset paukut pamahtivat. Mietin, onkohan talosta mitään jäljellä, kun palaan. Päätyseinää lensi, vaikka olihan tämä pultattu ja liinoja oli ristiin rastiin.\nLattiat oli peitetty kovalevyllä ja tasoitettu, alla oli kolme erilaista mattoa ja miljoona naulaa, jotka vedin irti, Simo muistelee.\nRuokailutilasta vanhan seinälevyn alta paljastui neljää eri tapettia, jotka jätin uuden pinnan alle, jos joku niitä vielä haluaa tutkia.\nMinulla on korkeanpaikankammo. Käytännössä olen ylhäällä yksikätinen, kun toisella kädellä on koko ajan pidettävä kiinni jostain. Siksi Gunvoria on nähty katolla ja maalaustelineillä aika paljon.\nTor teki maalauksen talostamme silloin, kun parveketta ei vielä ollut. Ennen kuin lähden taivaaseen, haluan taulun valmiiksi, hän sanoi ja teki taloon myös parvekkeen. Sellainen siellä nyt on, merinäköalalla, Simo kertoo.\nSitä vuotta ei voi unohtaa. Pari päivää ennen muuttoa olin täällä pesemässä ikkunoita. Keittiön pöydällä oli radio ja uutisissa kerrottiin WTC-terrori-iskusta, Gunvor muistelee.\nIsänikin nikkaroi kaikenlaista ja opin häneltä paljon. Ehkä tarvitaan vähän myös hullunrohkeutta, ja onhan sellainen sanontakin, että köyhyys tekee taitavaksi, Simo naurahtaa.\nTeksti: Tuula Lukić, kuvat: Vennisten kotialbumi ja Srba Lukić\nGunvor Venninen, nikkarointi, oma koti, omin käsin, Rakennusmessut Porvoo, rakentaminen, remontointi, Simo Venninen, Tarkkinen\n« Vakaa kiinteistömarkkina Maapolitiikka eriyttää »


ProJob FI 2021 - Page 78\nTekninen sofshell-takki , joka suojaa tuulelta ja sateelta . Tikattu toppavuori . Kaksi rintataskua , joista vasemmassa puhelintasku . Povitaskussa reikä puhelinkuulokejohdolle . Kaksi vetoketjullista sisätaskua , joista suurempaan mahtuvat esim . paperit . Kaksi sivutaskua . Hihatasku vasemmalla puolella . Ilmanvaihtoa parantavat vetoketjut kainaloissa . Säädettävät hihansuut ja vyötärö . Pidennetty selkäosa . Heijastinnauha hihoissa ja hupussa . Säädettä ja irroitettava huppu .\n65 % polyesteri , 35 % puuvilla , 245 g / m 2 . Vuori : 100 % polyesteri


Matti Apunen: Tyttäreni saavat minut ymmärtämään naurettavuuteni | Apu\nTyöelämäprofessori Matti Apunen, 59, rentoutuu kasvattamalla tomaatteja. Sen sijaan lastenkasvatus on hänestä kummallista.\nLapsena pelasin paljon jalkapalloa. Nappulakengät pyörän takaritsillä mentiin pelaamaan. Jalkapallo on edelleen minulle oma maailmansa. Kavereiden kanssa katsotaan viikonloppuisin pelejä ja kommentoidaan niitä reaaliaikaisesti, meillä on oma viestirinki. Heti kun peli alkaa, WhatsApp kilahtaa.\nIsoisäni oli kirvesmies ja itseoppinut kulttuurimies. Hän soitti viulua ja harrasti kirjallisuutta, ja minuun tarttui sitä kautta aika voimakas sivistyseetos. Minusta tuli lukutoukka. Opin myös nikkaroimaan – kuulun siihen suomalaisten miesten sukupolveen, jolle oli tärkeää tehdä itse. Nyt ajattelen toisin. Järkevintä on tehdä sitä, mitä todella osaa, ja antaa muiden tehdä sitä, mitä he osaavat. Remontin teko ei tulisi enää mieleenkään.\nOlen vapauden ja kilpailun asianajaja. Vapautta täytyy ajaa arvona kaikessa toiminnassa ja uskoa ihmisen kykyihin ja kilpailun jalostavaan voimaan. Markkinatalouden suuri keksintö ei ollut ahneus vaan kilpailu. Mutta kilpailu ymmärretään usein väärin, sitä jopa demonisoidaan.\nToivon, että työtä pidettäisiin mahdollisuutena\nToivoisin, että työtä ei pidettäisi rasitteena vaan mahdollisuutena. Nyt olisi tärkeintä, että ihmiset pystyisivät vaihtamaan notkeasti työstä toiseen. Mitä pitää tehdä, että se onnistuisi? Työnantajalla ja järjestelmällä on velvollisuus opettaa ja meillä velvollisuus oppia.\nLastenkasvatus on kummallista. Ensin tuntuu, että lapsiin ei tartu mikään hyvä ja hyödyllinen, kun yrität heitä ohjata elämässä. Sitten yhtäkkiä heidän päässään tapahtuu jotakin, ja alat kuulla oman äänesi tunnistamattomasta suunnasta. Omat tyttäremme ovat fantastisen hyviä imitoimaan vanhempiaan: kolmen sekunnin karikatyyrissä tajuan oman naurettavuuteni.\nKun olen mukana jossakin televisio-ohjelmassa, haluaisin saada aikaiseksi vauhdikkaan keskustelun, koska olen helposti ikävystyvää sorttia. Jos keskustelu junnaa paikallaan, täytyy vähän potkaista nilkkaan, että saa kierrokset nousemaan.\nMaailman paras kysymys on: mistäs muuten tiedät? Monet suu vaahdossa selostavat eivät osaa sanoa, mistä he asiansa tietävät. Logiikka on aliarvostettu taito. Julkisen keskustelun tavoite on katsoa, onko jokin idea vedenpitävä. Nyt keskustelun ongelma on se, että jos joku yrittää vähän tönätä, sitä pidetään häiritsemisenä.\nTomaattien kasvattaminen rentouttaa\nJoskus sanotaan, että ei ole olemassa huonoja ideoita tai kysymyksiä. Kyllä on! On olennaista erotella hyvät, keskinkertaiset ja huonot ideat toisistaan.\nJotta Suomessa voisi käydä kriittistä keskustelua, täytyy olla jonkin ryhmän sisäpuolella. Ulkopuolelta tulevalle sanotaan: mene pois tai tule sisäpuolelle. Tämä on varmin tapa aiheuttaa henkinen homevaurio yhteiskuntaamme.\nParhaiten rentoudun, kun lähdemme vaimon kanssa maalle kasvattamaan tomaatteja. Meillä on Suomen hienoin kasvihuone! Tomaatteja tulee joka vuosi valtavasti. Kustannukset ovat hirveät, mutta ei sitä rahan takia tehdä, vaan sen touhun. Juttu on siinä, että tuntee saavansa edes jotain hyödyllistä aikaan maailmassa.\nLoiri poltti kannabista ensi kerran tietämättään – Pilvi paloi vuoden 2010 sairauskohtaukseen asti\nKun Nalle Puh sai raavaat miehet Vänän ja Peltsin itkemään\nKeskustan tappio: Apu seurasi Hanna-Leena Mattilan kamppailua edustajapaikasta\nMatti Kyllönen: Imola 1994 oli painajaismainen kokemus\nMäkikotkan liito: "Matti Nykänen piti itseään huonompana ja vähäarvoisempana kuin muut"


Halvat lennot Konasta - Helsinkiin | (KOA - HEL) - KAYAK\nKOA - HEL\nEtsi halvat lennot reitille Konasta $[7232-Helsinkiin\nKOA — HEL\nMilloin varata lentoja reitille Kailua-Kona - Helsinki\nUseimmiten kysytyt kysymykset: Konasta - Helsinkiin reitille\nKuinka KAYAK löytää niin alhaisia hintoja lennoille Konasta Helsinkiin?\nKAYAK on matkahakukone. Etsimme verkosta osuvimpia hintoja käyttäjillemme. Käsittelemme vuosittain yli 2 miljardia lentokyselyä, minkä ansioista voimme näyttää lentoja eri hintakategorioissa ja eri vaihtoehtoja Konasta ]Helsinkiin lennoille.\nMiten KAYAK-sivuston hintojen ennustusalgoritmi auttaa minua valitsemaan juuri oikean hetken ostaa Konasta Helsinkiin lentolipun?\nKAYAK-sivuston hintojen ennustusalgoritmi käyttää historiallista dataa selvittääkseen muuttuuko lennon Helsinkiin Konasta hinta seuraavan 7 päivän kuluessa, jotta matkailijat saavat selville kannattaako heidän odottaa vai varata jo.\nMikä on paras KAYAK Mix lentovaihtoehto Konasta Helsinkiin?\nKAYAK Mixin avulla voit yhdistää yhdensuuntaisia lippuja säästääksesi suhteessa perinteisiin meno-paluulippuihin. Voit lentää esimerkiksi Helsinkiin ja takaisin Konaan toisen yhtiön koneella.\nMikä KAYAK-sivuston "joustavat päivät" -haku tarkoittaa ja miksi siihen kannattaa kiinnittää huomiota etsittäessä lentoja Konasta Helsinkiin?\nJoskus matkasi ajankohdassa on joustonvaraa, ja jos et ole vielä lyönyt lukkoon tarkkoja matkustuspäiviä joustavat päivät -haku näyttää kaikki vaihtoehdot Helsinkiin Konasta lennoille jopa kolme päivää ennen/jälkeen etsimiesi päivämäärien. Voit sitten valita sinulle parhaiten sopivan vaihtoehdon.\nTurvallisuustoimenpiteet lentoyhtiöille, jotka lentävät Konasta Helsinkiin\nLentoyhtiöt, jotka lentävät Konasta Helsinkiin vat ottaneet käyttöön lisäturvatoimenpiteitä ja mukauttaneet käytäntöjään palvellakseen paremmin matkustajia. Käytännöt vaihtelevat lentoyhtiöittäin.\nPäivittäinen siivous, matkustamon HEPA-suodattimien asennus lennoilla Konasta Helsinkiin\nKasvosuojat vaaditaan lennolla, niitä jaetaan lennoilla Konasta Helsinkiin\nKeskimmäisiä istuinpaikkoja ei voi varata lennoille Konasta Helsinkiin\nVasta-aineiden testaus, oireiden testaus lennoilla Konasta Helsinkiin\nMuutosmaksuista luopuminen. Etsi joustavia lentoja Konasta Helsinkiin\nVaraa halvat lentoliput $Konasta Helsinkiin\nLennot Kailua-Kona - Helsinki\nHelsinki - Kailua-Kona\nEtsi Helsinki lentoja nopeasti ja luotettavasti. KAYAK-haku vertaa lentolippujen hinnat puolestasi ja auttaa sinua löytämään halvimmat lentopäivät. Löydä sopivat edulliset lennot ja varaa matka kätevästi netistä. KAYAK voi vertailla myös äkkilähtöjen lentolippujen hintoja kohteeseen Helsinki kohteesta Kailua-Kona.


Mrx salaiset kansiot osa 2 - Page 18 - Viihdefoorumi.eu\nPost#341 » 20 Jul 2014 21:33\nMahariski wrote: vielä kun tietäisi kuka vittu on Tar##inen\nNimi sensuroitu koo kirjaimet puuttuvat. Parempi ettei koko foorumilla mainita tätä nimeä! Joku jätkä oli kysynyt saako tätä naista valokuvata ja vastaus oli. Ota nyt kuva, mutta kuvien julkaisu on kielletty.\nPost#342 » 22 Jul 2014 18:58\nPirkkalan syvissä rämeikkövesissä Suzuki 2.5 hp Four stroke irtisanoutui tehtävästään! Kesken ajon alkoi kuulua kauheaa rutinaa moottorista ja veto katkesi kuin kanan lento. Rutinan saattelemana päästiin kilometrin matka hiipimisvauhtia eteenpäin,sitten aloin räpläämään vaihdevipua ja kohta oli vaihde silmässä ja matka jatkui normaalisti. Mikä vastusten perkeleen päivä.\nPost#343 » 23 Jul 2014 12:46\njämi flai in\nPost#344 » 24 Jul 2014 11:07\nMittava kuljetusoperaatio siirtyy – ristelijä Porista Nokialle vasta viikon kuluttua\nhttp://yle.fi/uutiset/mittava_kuljetuso ... ua/7373230\nPost#345 » 26 Jul 2014 19:13\nTänään naamakirja(Facebook) ilmoitti seuraavaa: Tili on lukittu, kirjautuminen tapahtunut IP osoittesta Germany Saksa.\nVaihdoin salasanan. Uusi Hyvä ja turvallinen salasana on MAHARISKI.\nPost#346 » 16 Aug 2014 21:55\nPutin juustoa söin. Oltermanni hyvänmakuinen juusto on.\nPost#347 » 28 Aug 2014 11:57\nNyt kohti maailman tuulia....Tamperelle helkama kulkurilla.\nPost#348 » 30 Aug 2014 20:32\nKoveron perinnepäivillä tuli tänään käytyä. Päälle 15 km vaellus pitkin kapeita polkuja. Nyt sitten on aika palautella ja ottaa muutama palautusjuoma. Kohtuuden rajoissa tietty. Kukko ja kaksi kanaa juoksenteli pitkin pihaa. Yritin kuvata niitä Hero3 kameralla ja jatkovarrella, mutta sitä ne luuli vissiin haukaksi ja ottivat jalat alleen aika nopsaan.\nPost#349 » 04 Sep 2014 17:37\nTampereen rantatunnelityömaalla alkoi Keskiviikkona 3.9.2014 Rauhaniemen sillan purkutyö. Keskiviikon aikana hajosi toisesta jättiläiskoneesta koura. Toinen puoli sillasta rojahti jytisten maahan, tänään Torstaina iltapäivällä suuren kouran ruopiessa betonia ja harjaterästä. Kävin kuvaamassa koko tapahtuman.\nPost#350 » 06 Sep 2014 17:55\nYoutube dokumentit Suuret laivat/Panaman kanava!\nPost#351 » 06 Sep 2014 18:19\nEmma Maersk! On se melkoinen konttilaiva.\nPost#352 » 08 Sep 2014 10:46\nAika leikata nurmikot! Viimeisestä leikkuusta onkin aikaa jo vierähtänyt. Heinäkuun viimeinen päivä viimeksi nurmikon ajoin. Helppohoitoinen nurmikko, joka ei kauheaa vauhtia kasva. 4 kertaa joutunut ruohonleikkuukonen käynnistämään tänä vuonna.\nPost#353 » 08 Sep 2014 10:49\nLauantana iski ankara nuha ja pikku kuume! Järkyttävää, koska ei ole ennen vaivanneet nuhat ja kuumeet. Tänä vuonna jo toinen kerta kun joutuu sairastamaan päivän/ kaksi. Eilen oli jo olo ihan OK, tänään hyppään jo helkaman satulaan.\nPost#354 » 08 Sep 2014 11:16\nKaivinkoneen tuhoutuminen paljastui pikkupoikien hölmöilyksi – Myönsivät vanhemmilleen\nhttp://www.aamulehti.fi/Kotimaa/1194925 ... lleen.html\nKalliiksi tulee kakarat!\nPost#355 » 08 Sep 2014 19:59\nTekohampaat hukassa! The sand in the teeth 6.9.2014 Tampere Finland\nPost#356 » 14 Sep 2014 14:49\nRunnarit bongattu tänään Sarpatissa. Sarpatissa harvemmin bongaa Mahariskiä, vaikka luulisi paikallisasukkaan olevan aina esillä.\nPost#357 » 16 Sep 2014 11:10\nhttp://www.helsinginuutiset.fi/artikkel ... uomalaista\nLihaskato uhkaa ikäihmistä. Mahariski on vaaravyöhykkeellä!\nPost#358 » 20 Sep 2014 20:27\nTamperella kävin tekemässä iltalenkin, sää oli mainio +18 astetta Klo 17:00. Hikeä pukkasi tuulipuvun housujen saumoista, ja olisi hiukan kevyemmät kamppeet olleet paikallaan.\nPirkkalassa oli onnettomuus\nPirkkalassa Pereentien /Nuolialantien risteyksessä oli polkupyöräilijä törmännyt jalankulkijaan suojatiellä.\nVerilammikko asfaltissa muistutti liikenteen vaaroista. Tapahtumapaikalle saavuttuani oli potilas viety ambulanssiin ja poliisipartiota odotettiin paikalle saapuvaksi. Polkupyörää kuljettanut nainen oli paennut onnettomuus paikalta punaisella pyörällä, jonka vanne oli hiukan vääntynyt.\nPost#359 » 23 Sep 2014 17:36\nTeinipoikaa ahdistaa yllättävä seisokki. Mikä avuksi?\nhttp://www.iltasanomat.fi/kukatjamehila ... 50309.html\nVanhat sedät >>> ei ahdista seisokit\nPost#360 » 23 Sep 2014 17:42\nNo ei se tämäkään tilanne ole ihan paras seisokissa:\nhttp://www.stara.fi/2014/09/23/pysyva-e ... -paivassa/


Amaryllis 20+ Ympärysmitta 20 cm Punainen | Plantagen\nTyylikäs amaryllis, jolla on trumpettimaiset kukat. Kastellaan säännöllisesti kukinnan aikana, mutta hyvin niukasti ennen ja jälkeen kukinnan. Viihtyy valoisassa paikassa, muttei suorassa auringonpaisteessa. Sipulin koko: 20+ cm.\nLoppu varastosta (Eilen, 11.05) Espoo\nLoppu varastosta (Eilen, 03.22) Kaarina\nLoppu varastosta (Eilen, 03.22) Kamppi\nMuutama, kysy myymälästä (Eilen, 18.05) Laajalahti\nLoppu varastosta (Eilen, 11.05) Lahti\nLoppu varastosta (Eilen, 03.22) Lappeenranta\nLoppu varastosta (Eilen, 03.22) Raisio\nLoppu varastosta (Eilen, 03.22) Tampere\nLoppu varastosta (Eilen, 03.22) Vantaa\nØ13 cm, Punainen


November 2019 - Auto ja Liikenne\nRiittävätkö päiväajovalot? Onko perä pimeä? Ajatko pitkillä? Kuljettaja on aina vastuussa siitä, miten käyttää ajoneuvonsa valoja. Lue Liikenne- ja viestintävirasto Traficomin Jussi Pohjosen vinkit valojen käyttöön ja näkymiseen liikenteessä vuoden pimeimpään aikaan – tiivistetysti: näe ja näy, mutta älä häikäise. Kaukovaloja käytettäessä muiden ajoneuvojen kuljettajia ei saa häikäistä. Kaukovalojen käyttö on kokonaan kielletty tyydyttävästi valaistuilla teillä.Näillä…\nMcDonald’sin jakelusta vastaava HAVI Logistics käyttää jatkossa rekoissaan vain uusiutuvia polttoaineita. Uudistuksen ansiosta päästöt vähenevät murto-osaan. McDonald’s Suomen raaka-aineita kuljettava HAVI Logistics on ottanut käyttöön fossiilittomat, uusiutuvat polttoaineet. Puolet HAVIn jakelukalustosta on uusittu biokaasulla toimiviin rekkoihin. Muissa rekoissa käytetään uusiutuvaa dieseliä, joka on valmistettu kokonaan jätteistä ja tähteistä. Uudet polttoaineet vähentävät arviolta jopa yli 80…\nKuusakoski Oy:n ja Suomen Autokierrätys Oy:n yhteistyö jatkuu ja laajenee\nKuusakoski Oy:n toimitusjohtaja Mikko Kuusilehto ja Suomen Autokierrätys Oy:n toimitusjohtaja Arto Silvennoinen allekirjoittivat 15.11.2019 romuajoneuvojen takaisinottoa ja käsittelyä koskevan jatkosopimuksen. Tuottajavastuuseen perustuva, kuluttajille maksuton järjestelmä, on ollut käytössä Suomessa jo yli 15 vuoden ajan. Uudella sopimuksella yhteistyötä jatketaan 31.12.2024 saakka. Sopimus sisältää myös option jatkaa yhteistyötä vuoden 2029 loppuun. Samassa tilaisuudessa allekirjoitettiin myös uusi operaattorisopimus ajovoima-akkujen käsittelystä ja kierrätyksestä….\nDAF Trucks on lisännyt CF Electric -mallistoonsa 6×2-kuorma-autoalustan. Ensimmäisenä uusia ajoneuvoja pääsevät testaamaan hollantilaiset julkiset jätteenkuljetusyritykset, HVC ja ROVA. Rotterdamin kaupunki ja Cure liittyvät kokeiluun vuoden 2020 alussa. Testiin tulee 6×2-alustalla ja kuormausnosturilla varustettu jäteauto. Kaikissa näissä ajoneuvoissa on VDL E-Power ‑voimansiirto. Täysin sähkökäyttöisen päällirakenteen toimittaa VDL Translift. Ensimmäiset DAF CF Electric 4×2 -vetoautot ovat…\nTalvi lähestyy pitkin harppauksin, ja se tarkoittaa, että autoilijoiden on aika vaihtaa autoonsa talvirenkaat. Mutta miten renkaidenvaihto oikeastaan sujuu suomalaisilta? Goodyearin uuden tutkimuksen mukaan suurin osa suomalaisista vaihtaa renkaat itse, mutta joka kymmenes sanoo, ettei tarkista koskaan renkaiden urasyvyyttä. Samaan aikaan joka neljäs suomalainen sanoo, ettei osaa vaihtaa renkaita. Uudessa tutkimuksessaan Goodyear pyysi suomalaisia vastaamaan…\nHyötyajoneuvojen ammattilainen Suvanto Trucks Oy on solminut sopimuksen uusien DAF-merkkisten rekka- ja kuorma-autojen myynnistä Nordic Truckcenterin kanssa. Suvanto Trucksin tavoitteena on kasvattaa DAFin kaluston markkinaosuutta Suomessa ja Ruotsissa. Käytetyn raskaan kaluston myyjänä tunnettu Suvanto Trucks laajentaa toimintaansa nyt myös uuden kaluston myyntiin. Yhtiö on solminut sopimuksen Nordic Truckcenterin kanssa hollantilaislähtöisen DAFin edustuksesta Varsinais- ja Pohjois-Suomessa…


Sosiaaliohjaaja, Espoo, Eteva kuntayhtymä | verneri.net\nSosiaaliohjaaja, Espoo, Eteva kuntayhtymä\nHaemme SOSIAALIOHJAAJAA Asiantuntijat, elämän tuki -yksikköön toistaiseksi voimassa olevaan työsuhteeseen. Työpiste sijaitsee työsuhteen alkaessa Espoossa.\nSosiaaliohjaajan pääasiallisia tehtäviä ovat yksilöllisten palvelutarpeiden selvittäminen ja palveluratkaisujen suunnittelu. Työskentelymme on yksilökeskeistä verkostotyöskentelyä, johon osallistuvat henkilön itsensä lisäksi hänelle läheiset ihmiset, kunnan edustaja, palvelua toteuttavan yksikön ihmisiä sekä Etevan asiantuntijoita.\nSosiaaliohjaajan kelpoisuusehtona on soveltuva sosiaali- ja terveysalan ammattikorkeakoulututkinto ja riittävä työkokemus (Laki 26.5.2015/817). Edellytämme kykyä toimia itsenäisesti ja oma-aloitteisesti. Edellytämme myös mahdollisuutta tehdä silloin tällöin iltatyötä, jotta asiakkaiden ja omaisten kanssa tehtävä yhteistyö onnistuu asiakaslähtöisesti. Arvostamme kehittämismyönteistä asennetta sekä hyviä vuorovaikutustaitoja. Oma auto tulee olla käytössä.\nNoudatamme soveltuvaa kunta-alan virka- ja työehtosopimusta. Käytämme 6 kk:n koeaikaa. Valitun on esitettävä terveydentilastaan työterveyshuollon lausunto työsuhteen alkuvaiheessa. Valitulta henkilöltä edellytämme myös rekisteröitymistä Valviran Suosikki- tai Terhikki- ammattihenkilörekisteriin.\nHakuaika päättyy 4.5.2018 kello 12.00. Toivomme hakemuksia ensisijaisesti sähköisenä. Sähköisen hakulomakkeen pääset täyttämään oheisesta linkistä. Haastattelut tehtävään tulemme pitämään 25.5.2018 mennessä.


Työhyvinvointi, häirintä, kiusaaminen, työyhteisö, työyhteisötaidot, ammattilaiset, sosiaali- ja terveysala, Hoitoalan opetus, Ajatuskuplia, KatriThurman, etiikka\n4 minuutin luku lokakuu 11, 2020\nMiksi kiusaamista / häirintää ei saada poistettua kouluista ja työpaikoilta, vaikka tietoa ja ohjeita sekä lakeja on? Mikä saa ihmiset kiusaamaan toisiaan?\nSyksyn aikana olemme saaneet lukea kouluväkivaltauutisia ja kiusaaminenkin on noussut otsikoihin. Hienoa, että tämä vältelty ja vähätelty aihe ja asia on saanut palstatilaa.\nKiusaaminen on vähättelevä termi kaikenlaisesta väkivallasta, myös henkisestä väkivallasta ja häirinnästä, jota ihmiset ovat toisiaan kohtaan harjoittaneet jo ammoisista ajoista lähtien. Jos sanaa kiusaaminen käytetään väkivallasta, jossa vedetään toista turpaan, kuristetaan, potkitaan, päälle syljetään tai jos uhri henkisen väkivallan seurauksena murtuu ja sairastuu, onko todellakin kyse vain kiusaamisesta?\nOsaavatko lapset kiusata?\nLiru laru loru, moni turha poru ratkiriidaksi muuttuu. Höpö höpö höpö, se on ihan löpö, joka leikistä suuttuu…\nNäin laulettiin me kakarat lastentarhassa ammoisina aikoina. Emme silloin tainneet ymmärtää laulun sanomaa, jos ymmärrämme vieläkään. Nykyään lapset eivät ole kakaroita ja he viettävät päiviään päiväkodeissa, mutta edelleen historiasta kuiskii laulu, liru laru loru tai lällätys ei haukku haavaa tee, jonka tuovat sinne menneet, olevat ja tulevat sukupolvet. Tulevatkin siksi, että ihmisyyteen kuuluu myös se ”pimeä puoli”, joka tilaisuuden tullen nauttii vallasta, paremmuudesta ja kaverin kyykyttämisestä.\nJo pieni lapsikin osaa loukata toista lyömällä, puremalla, sylkemällä, jättämättä leikkien ulkopuolelle ja nimittelemällä.\nAikuisen tehtävä on puuttua lasten ja nuorten väliseen haavoittavaan toimintaan ja väkivaltaiseen käytökseen kasvatuksellisin keinoin ja rakkaudella sekä ohjata lasta kunnioittamaan toisiaan. Erilaisuuden hyväksyntä, sosiaaliset taidot ja vuorovaikutustaidot, kuin myös arvoperusta luodaan jo lapsuudesta lähtien.\nKuka kasvattaa kiusaajat ja kiusatut?\nLapsi kohtaa isoksi kasvaessaan useita aikuisia. Hoitajilla, opettajilla ja valmentajilla kaikilla on kasvatusvastuu, mutta paradoksaalisesti keskusteluissa kukin professio ja huoltajat tuntuvat sysivän vastuuta toinen toisilleen.\n"Ei ehdi, ei kuulu meille, kyllä kasvatuksen kuuluu tapahtua kotona". Vanhemmat vaativat, että varhaiskasvatus, koulut ja oppilaitokset ottaisivat enemmän vastuuta. Koska psykiatrian ja terveyden- ja sosiaalihuollon palvelut eivät riitä, kommentoidaan, ja niin edespäin. Siis loputonta vastuunsiirtoa ja keskustelua. Tuntuu ettei voitaisi koskaan saada pistettä tai ratkaisua tälle.\nMiksi ei voitaisi vain päättää, että kiusaaminen on syvältä ja sitä ei saa harjoittaa ketään kohtaan, minkään ikäinen ihminen? Miksi voitaisi olla hyviä toisillemme?\nMiksi aikuiset fiksut ihmiset kiusaavat toisiaan?\nParadoksaalisinta on, että fiksut aikuisetkin kiusaavat toisaan. Nämä samat aikuiset, jotka toruvat lapsia kiusaamisesta ja auttavat lapsia kasvamaan aikuisiksi sekä oppimaan elämän tärkeitä ihmisyyttä säilyttäviä arvoja ja olemisen sekä vuorovaikutuksen pelisääntöjä, harjoittavat itse häirintää työpaikollaan.\nKyllä meidän pitäisi pystyä parempaan. Ammatillisuudesta, etiikasta ja moniammatillisuudesta sosiaali- ja terveysalalla voit opiskella Skholen verkkokursseilla.\nLainsäädäntöä tulisi täsmentää häirinnän osalta\nTyöturvallisuuslaki, joka suojaa työntekijöitä ja määrittää työnantajien velvollisuuden huolehtia työntekijöiden terveydestä ja turvallisuudesta, ei tunne käsitettä kiusaaminen. Myöskään Laissa ammatillisesta koulutuksesta tai ammattikorkeakoulutuksesta kiusaamista ei mainita. Se mainitaan kyllä Varhaiskasvatuslaissa, Perusopetuslaissa ja Lukiolaissa.\nEli ammattilaisia ja ammattiin opiskelevia saa kiusata?\nTyöturvallisuuslaki sanoo, että työntekijän on vältettävä muihin työntekijöihin kohdistuvaa häirintää ja muuta epäasiallista kohtelua, mikä aiheuttaa muille terveyden tai turvallisuuden haittaa tai vaaraa. Kurinpitomenettelyistä ja opiskelijaturvallisuudesta säädetään laeissa ammatillisen koulutuksesta.\nOnko lainsäädäntö liian kevyt, kun päivittäin toteutuvaa häirintää ja epäasiallista kohtelua ei saada loppumaan? Olisiko vihdoin aika täsmentää lainsäädäntöä tältä osin?\nOlemmeko me kaikki kiusaajia?\nValta, oman egon pönkittäminen, oma loistaminen toista himmentämällä, itsensä kasvattaminen toista pienentämällä, oman äänen kuuluminen toinen hiljentämällä, oman epävarmuuden ja pätemättömyyden peittely, kateus, kehno itsetunto…syitä on monia. Syiden lista näyttää olevan hyvin samanlainen kohdusta hautaan.\nJo lapsi nauttii vallasta ja haluaa huomion itselleen sekä osaa käyttää katalia keinoja saadakseen sen mitä havittelee. Miksi sitten eivät aikuiset ole jo viisaampia ja empaattisempia?\nPsykologiassa on tehty lukuisia kokeita sekä tutkittu muun muassa sitä, kuinka ja miten sekä miksi ihminen pystyy aiheuttamaan toiselle ihmiselle kipua, haittaa ja jopa aiheuttaa toisen ihmisen kuoleman. Tuloksien perusteella ihminen pystyy hirvittäviin tekoihin toisiaan kohtaan. Ihmisellä on myös taito selittää asiat itselleen suotuisiksi. Selittely on toki psyykkisen selviytymisen kannalta tärkeää, koska jatkuvassa syyllisyydessäkään ei ole hyvä elää.\nKuinka moni häirintää (siis sitä kiusaamista) toteuttanut ihminen tunnustaa tekonsa saatikka pyytää niitä anteeksi? Ymmärtääkseni varsin harva?\n”Sehän oli vain läppä, se nyt on vaan niin herkkä, ei pidä paikkaansa, se on ihan sekasin, menis hoitoon…”\nMeistä kaikki ovat varmasti joskus pahoittaneet jonkun toisen mielen, emmekä sitä ole edes itse ymmärtäneet. Jotkut meistä ovat myös tietoisesti kiusanneet. Haluan kuitenkin uskoa, että suuri osa näistä kokemuksista on tahattomasti ja ajattelematta aiheutettuja. Tekoja ja sanoja, eikä niiden seurauksia, pysähdytä miettimään edes jälkeen päin ja varsinkin jos se omasta mielestä "ei ollut mitään ihmeellistä".\nMonet työpaikan ristiriidat taas voivat johtua organisaatioiden rakenteellisista ongelmista, heikosta johtamisesta tai siitä, että pelisääntöjä ei ole ja yleiset käytöstavat ja vuorovaikutuksen taidot ovat hukassa tai unohtuneet.\nSuomen haasteena on poistaa työpaikkahäirintä ja –kiusaaminen, sote ja opetusala kiusaamisen kärjessä\nTaannoin päättyneen työelämän kehittämisstrategian, Työelämä – 2020 hankkeen visiona oli, että Suomen työelämä olisi vuonna 2020 Euroopan parasta. Olin itsekin viemässä osaltani tätä visiota eteenpäin Työhyvinvointiverkoston alueyhteyshenkilönä. Jatkamme vieläkin visiota kohden vapaaehtoistyönä Tyhyverkostona.\nTöitä kiusaamisen ja häirinnän lopettamiseksi riittää eteenkin päin!\nYlevää visiota ei saavutettu ja vaikka Suomi oli lähellä kärkipaikkoja, kehittämiskohteiksi nostettiin häirinnän ja kiusaamisen vähentäminen/poistaminen työympäristöstä sekä esimiehiin kohdistuvan luottamuksen lisääntyminen.\nYlen artikkelin (12.6.2020) ja aiempienkin lähteiden mukaan, eniten työpaikalla tapahtuvaa häirintää toteutetaan sosiaali- ja terveysalalla, seuraavina tulevat julkinen hallinto ja koulutus.\nOn järjenvastaista, että ihmiset, joille annetaan mielikuvissa ”hyvyyden ja viisauden viitta” sekä kasvatuksen vastuu, kiusaavat toisiaan eniten.\nOhjeita työpaikkahäirinnän tunnistamiseksi ja puuttumisen tueksi on ollut olemassa jo vuosikymmeniä. On perin turhauttavaa, kun ohjeiden soveltaminen ontuu edelleen.\nVoisiko joskus olla siten, että kukaan ei enää koe olevansa kiusattu?\nVain räikeimmät työpaikkahäirinnän ja koulukiusaamisen tapaukset nousevat median otsikkoihin. Mitkään tilastot eivät kuitenkaan kuvaa sitä kaikkea pahaa mieltä, murtunutta mieltä, loukkaantumisen määrää ja ahdistusta, jota kiusattu kokee.\nJaksaminen on päivä päivältä vaikeampaa, pelko, ahdistus ja arvottomuuden tunteet nakertavat mieltä, vievät yöunet ja lopulta myös terveyden ja jopa elämän.\nMusertavan surullista ja ei, minun mielestäni kiusatun/häirityn ei tule joutua vaihtamaan koulua tai työpaikkaa. Tämä ratkaisu ei mahdu mitenkään oikeustajuuni. Silti se tuntuu olevan ikään kuin ainoa vaihtoehto, myös niissä tilanteissa, joita itse olen ollut mukana ratkomassa ammattilaisena tai osallisena.\nMillä keinoilla sinä lopettaisit kiusaamisen? Miksi me emme vain voi olla toistemme kanssa ihmisiksi?


Hurahtanut: Kevään merkki :)\nMy life 22. tammikuuta 2013 klo 22.16\nKyllä se aurinko jo lämmittää. Sunnuntaina Katajanokalla kävellessä tippui kerrostalon räystäältä vettä päähän, kun aurinko paistoi.\nEmilie 23. tammikuuta 2013 klo 13.47\nKylläpä siellä alkaa aikaisemmin lämmittää, musta tuntuu että ei täällä vielä tipu räystäät vettä. Mut muuten on huippu talvikeli :)\nkosotäti 23. tammikuuta 2013 klo 15.24\nAavistus keväästä on jo kellarissa, verenpisarani työntää jo vesiversoja.\nTosi kauniit kuvat punertavasta taivaasta.\npirjo 23. tammikuuta 2013 klo 15.41\nIhanat värit taivaalla :)\nanne 23. tammikuuta 2013 klo 15.52\nMoi! Mulla olisi sinulle haaste blogissani! :)\nRiitta Sinikka 23. tammikuuta 2013 klo 16.34\n♥ oi,miten kauniit maisemakuvat!\nLiisa 23. tammikuuta 2013 klo 20.10\nEi aurinko vielä lämmitä. Kunhan alkaa kuukausi pari mennä eteenpäin, sitten lämmittää :)\nKatja Lammi 23. tammikuuta 2013 klo 22.22\nAinakin mieli on virkeämpi,kun aurinko paistaa :)\nOlen kummastunut siitä,kun en ole juurikaan huonekasveista innostunut,puutarhahommelit kyllä kiinnostavat sitten niidenkin edestä.\nbetween 24. tammikuuta 2013 klo 17.37\nIhan hienon taivaan punerruksen olet saanut ikuistettua. Minulla on sama homma, että aina on puita edessä, joskus kaivaa avoimempaa maisemaa.\nAltakasteluruukut on aika hyvä keksintö sisäkukille. Itse ainakin tuppaan unohtamaan säännöllisen kastelun.


2013 - Mamma rimpuilee\nVuosi vierähti. Se on ollut tähänastisen elämäni ihanin vuosi. Vuodessa oli paljon mahtavia asioita, mutta vuoteen mahtui myös ylämäkiä. Kai...\nVuosi vierähti. Se on ollut tähänastisen elämäni ihanin vuosi.\nVuodessa oli paljon mahtavia asioita, mutta vuoteen mahtui myös ylämäkiä. Kaikesta selvittiin ja oikeastaan ylämäet vain vahvistivat onnellisia hetkiä, joita mahtui vuoteen paljon. Vuosi oli stressittömin, rikastuttavin ja hauskin vuosi. Lapsen kanssa kotona oleminen ja mahdollisuus seurata lapsensa kehittymistä läheltä, ovat olleet suurimpia ilon aiheita minulle. Ainutlaatuista ihanuutta. Kiitollisuus lienee päällimmäisin tunne nyt.\nTämä blogi, jonka aloitin huhtikuussa, on antanut jo nyt enemmän kuin uskalsin odottaa. Se on avannut uusia mahdollisuuksia ja palkinnut jo nyt siihen antamastani ajasta. Ensi vuonna blogihommani laajenevat, ja anteeksi klisee, mutta siitä lisää myöhemmin.\nVuosi meni nopeasti, mutta se antoi enemmän kuin mikään vuosi koskaan. Tämä oli hyvä vuosi.\nKäy kurkkaamassa Instagram-kuvakoostefiilistely\nIhanaa uutta vuotta kaikille rakkaille lukijoille! Ilman teitä lukijoita blogin pitäminen ei olisi näin kivaa.\nSkool vuodenvaihteelle, toivottaa Mamma ja esituoksuttelija!\nOotas vaan kun se lähtee tosta liikkeelle. Olen miettinyt, miksi kaikki varoittelevat taaperoiden saavan vanhempansa hermoromahduksen p...\nOotas vaan kun se lähtee tosta liikkeelle.\nOlen miettinyt, miksi kaikki varoittelevat taaperoiden saavan vanhempansa hermoromahduksen partaalle ja miksi aina kuulee tuota samaa fraasia. Tähän asti olen vain miettinyt, mikä siinä kävelemisessä ja taaperoiässä nyt niin kamalaa on - ei meillä ainakaan se ole teettänyt yhtään lisää harmaita hiuksia. Minusta on on ollut jopa helpottavaa, että lapsi on kävellyt. Monessa tilanteessa käveleminen on ollut vaikkapa konttaamista käytännöllisempää.\nTänään tuo pikkuapina keksi kuitenkin tuolille kiipeämisen pelottavan taidon. Aikaisemmin taapero on osannut kiivetä sohvalle, mutta on myös osannut istua siellä (useimmiten) nätisti ja mikä tärkeintä, myös kiivetä alas sieltä nätisti. Kun tuoli tuli kuvioon, homma muuttui vaaralliseksi. Lapsi kun tahtoo seistä tuolilla sinne ähistyään, eikä todellakaan anna äiti-ihmisen auttaa, pitää kiinni tai oikeastaan edes olla lähellä. Tönii minut vain pois tai rimpuilee käden irti kädestäni. Jos lapsi osaisi jo puhua, se huutaisi turvaverkkona toimivalle äidilleen: MÄÄ ITTE!\nKyllä ne siitä oppii, kun tippuvat pari kertaa.\nOppivat kai, tai sitten halkaisevat kallonsa. Minusta lasten on hyvä kiipeillä, juosta, pomppia ja oppia, enkä todellakaan aio estää edellä mainittuja tapahtumasta, mutta koska tänään tuli jo todistettua, sieltä tuolilta tullaan myös alas - vauhdilla, eikä mitenkään hallitusti - on pakko valvoa ja olla vieressä ottamassa koppi. Lapsi ei näemmä osaa yhtään vielä peruuttaa niin nätisti tuolilta, kuin osaa sohvalta ja sängyltä, eikä lapsi myöskään hoksaa, että siinä tuolilla seistessä ei voi ottaa sivuaskelia kuten sohvalla. Tietysti sohvallakin hilluessa on saanut olla koko ajan lähellä, mutta sinne kiipeäminen ei ole aiheuttanut välitöntä riskiä tulla naamalleen alas.\nTänään tuli ensimmäistä kertaa sellainen tunne, ettei lasta voi sekunniksikaan jättää sivusilmällä valvottavaksi: Heti se kävi vetämässä tuolin pöydän alta ja muina veikkagustafssoneina oli valloittamassa vuortansa uudelleen.\nNäistä jutuistako ne ootas vaan -tyypit ovat siis varoitelleet?\nRaketit olivat lapsena hauskoja. Ostimme isot kasat isoja ja pieniä papatteja, noitapillejä, roomalaisia kynttilöitä ja kaikkia mitä tahansa...\nRaketit olivat lapsena hauskoja. Ostimme isot kasat isoja ja pieniä papatteja, noitapillejä, roomalaisia kynttilöitä ja kaikkia mitä tahansa paukkuja, joilla oli hauskat nimet. Omakotialueella paukkuja räjäyteltiin heti kun ne saatiin käsiimme ja niin kauan kuin niitä riitti. Isot pojat räjäyttivät postilaatikoita ja isoveli myös peukalonsa - jollen aivan väärin muista: kahdesti.\nRäjäyttelyn jälkeisenä päivänä kaikki nietokset olivat täynnä ruudinjäämiä, punaista roskaa, ja koko seutu haisi palaneelle. Ranta, jolle alueen asukkaat kokoontuivat katsomaan omia ja toistensa ilotulitteita, oli pitkään keväälle asti röhnäinen.\nSilti ilotulitteet olivat ihania.\nSitten kasvoin aikuiseksi, ahdistuin roskaamisesta ja varsinkin kotieläinten ahdingosta uudenvuodenaattona. Tuntui kohtuuttomalta nähdä kissanpierun pihahtavan sekunnin hangessa, kun tuhansissa kodeissa kotieläimet joutuvat kärvistelemään päivän huonekalujen alla paniikissa. Turhanpäiväinen, tunteja kestävä räjäyttely menetti hohtonsa.\nPahinta on, ettei moni omistaja edes tiedä eläimiensä kärsivän, koska eivät ole sitä näkemässä: Eläimet ovat yksin kotona, isäntäväen juhliessa vuodenvaihdetta muualla.\nJoskus voi käydä niinkin, että pelkoreaktio tulee, vaikkei sellaista aiemmin ole ilmennyt - niin meidän koirille kävi viime vuonna. Siitä asti kun meillä on ollut koira, olemme viettäneet vuodenvaihteet kotona. Varmuuden vuoksi. Vaikka koskaan aiemmin kumpikaan koiristamme ei ole reagoinut ilotulitteisiin, jostain syystä viime vuodenvaihde sai molemmat piiloutumaan ja tärisemään pelosta. Onneksi olimme kotona, ettei suurempaa paniikkia syntynyt. Verhot suljettiin ja tv laitettiin kovemmalle, ja kun hetkeen koirat eivät kuulleet enää räjähteiden ääniä, ne rauhoittuivat ja unohtivat pelkonsa. Me pääsimme aika helpolla, mutta kaikki eivät pääse.\nPelko voi ajaa koiran tolkuttomaan paniikkiin. Koira saattaa ulostaa ahdistuneisuuttaan sisälle, haukkua järjettömästi tai olla levoton ja ahdistunut. Usein paniikki voi kestää pitkälle varsinaisten räjäyttelyiden loputtuakin. Jo pelkkä ruudin haju saattaa saada koiran jalat alta. Pahimmillaan ilotulitteista säikähtäneille koirille kehittyy jokin pitkäaikainen trauma, joka heijastuu jatkossa jokapäiväiseen elämään. Eikä ole yksi tai kaksi kertaa, kun on kuullut jonkun koiran karanneen säikähdettyään lenkillä. Paniikissa koira saattaa päästä rimpuilemaan irti valjaistaan tai pannastaan. On tärkeää, ettei koiria tarvitsisi ulkoiluttaa paukuttelun aikana.\nHulluinta mitä olen nähnyt oli, kun kaupungin ilotulitukseen oli raahattu ajattelemattomuuttaan koira mukaan. Koira säikähti yllättävää pauketta niin pahasti, että menetti hetkeksi kykynsä kävellä, tai edes seistä. Se kaatui vatsalleen maahan, eikä paniikkinsa vuoksi pystynyt enää liikkumaan. Silmät olivat kuin syvät mustat aukot, eikä koiraan saanut mitään kontaktia. Isoa koiraa oli vaikea saada äkkiä pois äänien luota sen ollessa liikuntakyvytyön. Koira makasi kuin halvaantuneena. Vasta muutamaa minuuttia myöhemmin koira tokeni vähän. En tiedä tai uskalla arvailla, miten kokemus vaikutti koiraan sittemmin.\nEdelleenkin pidän ilotulituksia kauniina, mutta vain hallitusti, lyhyesti, liikoja roskaamatta ja vaarattomasti nautittuna.\nKoska on vaikea saada kaikkia ihmisiä jättämään raketteja ja pommeja kauppaan ja nauttimaan vaikka vain kaupungin järjestämästä lyhyestä, mutta kissanpieruja näyttävämmästä esityksestä, lienee kohtuullista toivoa, että raketteja ammuttaisiin vain niille tarkoitettuna aikana: uudenvuodenaattona, iltakuuden ja aamukahden välillä. On tärkeää, että koira pystytään ulkoiluttamaan ennen ja jälkeen paukuttelun, ei sen aikana.\nMeidän tytöt viime uudenvuodenaattona - toinen divaanin alla, toinen mieheni selän takana paidan alla\nJoulu a lkaa olemaan jo paketissa, mutta onneksi on vielä nämä ihanat ja leppoisat välipäivät. Jouluaatto vietettiin suvun kesken meillä, j...\nJoulu alkaa olemaan jo paketissa, mutta onneksi on vielä nämä ihanat ja leppoisat välipäivät. Jouluaatto vietettiin suvun kesken meillä, ja eilen pöytä katettiin vielä uudelleen sisarusteni tullessa meille rääppiäisiin. Koko eilinen päivä meni vieraista huolimatta villasukissa ja oloasussa, mikä onkin parasta joulupäivässä. Joulupäivä onkin vähän kuin jouluaatto, mutta ilman häsellystä.\nMeidän välipäiviin kuuluu kauan kaivattua kiireetöntä yhdessäoloa, kyläilyjä puolin ja toisin ystävien kesken, sekä tietysti villasukissa möllöttämistä kirjoja lukien ja leffoja katsellen.\nJoulunaika on myös perinteiden aikaa. Lapsuuden jouluun kuuluivat tietyt perinteen, jotka ovat säilyneet meillä aina tähän päivään saakka. Ehdotin miehelleni jo ennen joulua, että voisimme aloittaa jonkin uuden, oman perheemme, oman jouluperinteen. Kun joulutervehdysten mukana tuli vadelma-suklaasiirappipullo ja joulupaketista kuoriutui pieni valurautapannu, keksin, että perheemme uusi perinne voisi olla amerikkalaiset pannukakut tapaninpäivän aamuna, jouluisella siirapilla nautittuna.\nEtsin netistä ensin suomenkielisiltä sivuilta hyvää reseptiä, mutta kaikki pikaisesti löytämäni vaikuttivat kovin monimutkaisilta, jolloin nopea ja helppo aamupalapannari -ajatus olisi vesittynyt. Löysin englanninkielisen ohjeen ja muuntelin sen kaappimme sisällölle sopivaksi, sekä muutin mittayksiköt meidän mittayksiköiksi. Olen kauan haaveillut perinteisistä amerikkalaisista pannareista, enkä ole aiemmin tiennyt, miten ne kuuluu valmistaa oikein. Näistä pannukakuista tuli oikein hyvät - juuri sellaiset mehevät ja kauniin pyöreät, joista olin haaveillut - joten ajattelin jakaa reseptin teidän kanssanne!\nPerinteiset (hihhi) tapaninpäivän amerikkalaiset pannukakut, olkaa hyvät:\n2rkl fariinisokeria (tavallinenkin käy)\n1 1/4dl maitoa (käytin kaapissa olleet kuohukerman ja maidon jämät pois kuleksimasta)\n1 iso tai 1,5 pientä kananmunaa\nSekoita jauhot, suola ja fariinisokeri sekaisin. Sekoita erillisessä kulhossa maito ja kananmuna(t) ja vatkaa sula voi joukkoon. Lisää maitoseos jauhoseokseen ja sekoita haarukalla tasaiseksi mössöksi. Seos on aika paksua ja kuuluukin olla. Lämmitä pieni, halkaisijaltaan noin 15cm leveä pannu kunnolla kuumaksi, ja tiputa lämpö asteikon puoleen väliin. Meillä on yhdestä yhdeksään -asteikko, joten paistoin esikuumennuksen jälkeen pannarit neloslämmöllä. Paista voissa, ja kun pannarin pintaan alkaa muodostumaan kuplia, sen voi kääntää.\nPistin pannulle reilut kaksi ruokalusikallista taikinaa, jolloin valmiista pannukakusta tulee sentin paksuinen mehevä mötkäle. Päälle siirappia ja koristeeksi tomusokeria.\nTaaperokin pääsi maistamaan ensimmäistä kertaa amerikkalaista pannukakkua ja oikein siirapilla. Ja aina kun äiti lisäsi nokareen siirappia pannarin päälle, taapero oli riemusta niin innoissaan, ettei meinannut tuolissaan pysyä.\nJos jouluruoat pursuavat tapsanpäivänä jo korvista, nämä pannarit ovat ainakin jotain ihan muuta!\nRauhallisia aamuja, kiireettömiä kahvihetkiä, kynttilöitä ja hiljaisuutta. Pötköttelyä villasukissa, pitkiä kävelylenkkejä, konvehteja. ...\nRauhallisia aamuja, kiireettömiä kahvihetkiä, kynttilöitä ja hiljaisuutta. Pötköttelyä villasukissa, pitkiä kävelylenkkejä, konvehteja. Kyläilyjä, glögiä ja iloa.\nLukuhetkiä, lämpöä, kokonaisia päiviä yökkäreissä. Elokuvia, herkuttelua ja ystäviä. Rauhallista, levollista yhdessäoloa.\nOnnellista ja hyvää joulua kaikille lukijoille!\nMulla on asenneongelma. Mua huvittaa vietävästi (lue: ärsyttää), se jeesustelu, että "tänä vuonna emme lähettäneet joulukortteja, va...\nMulla on asenneongelma. Mua huvittaa vietävästi (lue: ärsyttää), se jeesustelu, että "tänä vuonna emme lähettäneet joulukortteja, vaan laitoimme ne rahat hyväntekeväisyyteen". Joo, nyt sua ärsyttää, että mikäs siinä muka voi ärsyttää? Noh, mua ärsyttää, että sehän on vain kaunis ja siis tosi-tosi hyödyllinen tapa sanoa, että ei jaksettu lähettää, saatikka askarrella kortteja.\nJa siis don't get me wrong, hyväntekeväisyyteen antaminen on oikeasti hyvä. Itsekin teen sitä ja kannustan myös muita. Mutta eihän ne asiat poissulje toisiaan? Vai onko niillä ihmisillä just ollut budjetoituna 20€ kortteihin, mutta hyvää hyvyyttään antavatkin ne hyväntekeväisyyteen? Että eikö olisi ollut mil-lään varaa tehdä vaikka molempia? Ja entä ne monikansalliset yritykset, joilta tulee yhteistyökumppaneilleen vastaavalla sisällöllä sähköpostit? - Niilläkään ei ollut siis todellakaan varaa tehdä molempia?\nTai paremmin: miten joulukortit ja hyväntekeväisyys edes liittyvät toisiinsa? Mistä asti ne kaksi asiaa ovat olleet jotenkin joko-tai -valinta?\n- Aah, siitä asti, kun joku keksi, että tässähän on mainio tapa olla vähän laiska ja samalla saa näyttäytyä hyvänä ihmisenä.\nMutta eiks vaan vois sanoo, että annoin rahaa hyväntekeväisyyteen. En lähetä kortteja, koska en jaksa, ehdi tai ei kiinnosta. Kaksi eri asiaa.\nNiin niin, mä olen just tämmönen kukkahattutätikommaripunavihervassari ja joku moralistimussuttajakettutyttö, että mulle ei kelpaa just sit mikään.\nMinä en saanut sitä memoa, että jompikumpi on valittava, joten hoitelin molemmat.\nYli-ihminen siis. Taivaspaikka on niin mun.\nP.S. En käy salilla, koska laitan kuukausikorttirahat hyväntekeväisyyteen.\nIrtisanoutumislauseke: Olen urpo. Eli viitsi vitsi, pus pus ja nami nami, hyvää joulua, ja hyvä kun annoitte rahaa hyväntekeväisyyteen. Senkin jeesukset! Senkin ihanat hattarapeput!\nPää lyö tyhjää. Melkein stressin puolelle ehtinyt mieli, onkin nyt levollinen. Ehkä. Olin haaveillut tällä viikolla pääseväni ihan yksin ho...\nPää lyö tyhjää. Melkein stressin puolelle ehtinyt mieli, onkin nyt levollinen. Ehkä.\nOlin haaveillut tällä viikolla pääseväni ihan yksin hoitamaan kaikki tonttubisnekset kerralla pois, mutta kalenteriin kurkattuani huomasin, että miehellä on kaikki illat jotain menoa, joten haaveeksi jäi vaunuttomat, lattentuoksuiset joulushoppingit. Minulle tuli yhtäkkiä kauhea kynnys lähteä hoitamaan jouluasioita.\nTuntui, ettei millään jaksaisi pakata itseä ja lasta ja lähteä hikoilemaan kauppoihin. Olin tehnyt jonkinlaisen suunnitelman jo valmiiksi lahjaideoista, mutta ne muutamat, joiden lahjoista ei ollut vielä mitään mielessä, tuntuivat muka kamalan työläiltä hoidettavilta. Ja minä kun en ole edes sellaista joulustressaajatyyppiä - minähän olen ennen tykännyt joululahjashoppailusta!\nOnneksi tänään kaveri houkutteli kuitenkin lähtemään jouluostosreissulle, joten sain revittyä itsestäni sen verran irti, että pääsimme lähtemään. Ei se lähtö taaskaan mikään maailman helpoin ollut lapsen saadessa itkupotkuraivarit pukemisen kohdalla, mutta itkusta, hiestä ja kyyneleistä huolimatta pääsimme ulos ja linja-autoon, ja suoritimme muutamassa tunnissa kaikki lahjaostokset. Siis kaikki! No okei, pari lahjaa olen ulkoistanut jonkun muun harteille, mutta muuten kaikki!\nOnhan tässä vielä kaikenmoista tehtävää, mutta nyt on hankalin osa-alue hoidettu. Innostuinpa lahjasuorituksesta niin, että sain äskön aikaiseksi tehdä vielä jouluterveisiksi tarkoitetut suklaa-askartelutkin. Menihän niistä kaksi kolmasosaa munilleen, mutta ei sen niin väliä.\nJos vielä saisi itsestään irti siivouksen, kuusenhankinnan, lahjapaketoinnin, jouluruokien hankinnan, leipomisen ja koristelun verran, tää olis niinku valmis paketti. Niin ja jos joku voisi raivata tänne vielä jotain tilaa, sillä juuri nyt kaikki tasot ovat täynnä muovipusseja, suklaaroiskeita, lahjoja, epätoivoa tiskejä ja sen sellaista.\nMutta khyl tää tästä. Kattellaan.\nKaikilla perheillä ja lapsilla ei ole varaa viettää joulua. Ei ainakaan siinä muodossa, miten me suomalaiset olemme sitä oppineet viettämää...\nKaikilla perheillä ja lapsilla ei ole varaa viettää joulua. Ei ainakaan siinä muodossa, miten me suomalaiset olemme sitä oppineet viettämään. Keskimääräisesti suomalaiset käyttävät joululahjoihin rahaa jopa 400 euroa, mikä on enemmän, kuin kotihoidontuki, asumislisä tai opintotuki maksimissaan. Lahjat eivät ole ainoat, mitä perinteiseen joulunviettoon kuuluu: kuusi, kinkku, laatikot, rosollit, piparit ja tortut, ovat myös suuri kuluerä joulun vietossa.\nOmasta lapsuudestani muistan ala-asteen ainekirjoitukset, joissa jokaisen piti kirjoittaa joulustaan ja sen jälkeen ne luettiin äänen koko luokalle. Olisipa ollut hankala kirjoittaa joulustaan, mikäli joulua ei olisi pystynyt viettämään.\nVaikka materia itsessään ei saisi tehdä joulua, se kuitenkin sen osaltaan tekee. Lapset, joiden vanhemmilla ei ole varaa ostaa joululahjoja, kuusta ja jouluherkkuja, joutuvat väistämättä toisten lasten kanssa eriarvoiseen asemaan. Lapset vertailevat aina lahjasaldoaan kavereiden kesken, ja ne , jotka eivät ole saaneet lahjoja, joutuvat kierrellen välttelemään lahjakeskusteluja ja ymmärtävät heti jääneensä paitsi jostain. Minun sydän särkyy vain ajatellessani niitä lapsia. Jokainen lapsi ansaitsee edes yhden lahjan.\nEriarvoisuuden vähentäminen ei ole ainoa syy miksi autan. Ajatus siitä, että jonkun lapsen silmät säihkyvät avatessaan pakettia ja se, että joku vanhempi saa antaa lapsensa toivoman lahjan, saavat omat silmäni kostumaan. Riemun ja ilon lahjoittaminen tuntuu ihanalta. Tiedäthän sen tunteen, kun näkee toisen silmissä ilon, jonka sinä olet saanut aikaan - sen, kuinka hyvältä se tuntuu.\nIhmiset, jotka empatian puutteessaan ajattelevat vähäosaisuuden automaattisesti olevan Suomessa kunkin oma syy ja ongelma, ja etteivät muiden tilanteet liikuta heitä, voivat hetkeksi yrittää asettua sen lapsen asemaan, joka vähäosaisessa perheessä elää. Oli osattomuuden syyt missä vain, se ei koskaan ole lapsen syy.\nVielä on ainakin muutama tapa, jolla ehdit auttaa perheitä saamaan jouluiloa osakseen!\nMinä olen luvannut auttaa Facebookissa kiertävän Jouluapua-ryhmän kautta turkulaista perhettä. Perheessä on melkein samanikäinen lapsi kuin omamme ja lupasin toimittaa hänelle toivotun lahjan. Ryhmässä valitaan itse toivelista, jonka toivojille voi lahjoittaa yhden tai vaikka kaikki listalla olevat lahjat. Sitten vain yhteys ylläpitäjään, joka antaa autettavan perheen yhteystiedot, jonne voit toimittaa itse lahjasi.\nJouluapua-ryhmään ovat myös monet yrittäjät antaneet apunsa, joten ehdotin miehelleni, että hänkin auttaa siten jotain perhettä. Mieheni lahjoittikin omaa aikaansa ja osaamistaan antamalla ilmaisen valokukuvauksen kuvineen turkulaiselle perheelle.\nNopea googlaus tuotti pari muutakin vaihtoehtoa jouluavulle:\nJoululahjoja lastenkotien lapsille -keräys on vielä 18.12. saakka toiminnassa, missä niin ikään saa lahjoittaa ihan konkreettista lahja-apua tarvitseville.\nHyvä joulumieli -keräys toteutetaan yhteistyössä Punaisen Ristin ja Mannerheimin Lastensuojeluliiton kanssa ja siinä hankitaan 70 euron arvoisia ruokalahjakortteja vähävaraisille lapsiperheille. Siihen voit osallistua helposti näin.\nSeurakuntien joululahja-avustuskeräykset ovat ymmärtääkseni jo sulkeutuneet, mutta niihin kannattaa osallistua taas ensi vuonna!\nLahjoittaminen on tehty helpoksi, joten auta jos voit. Ihan pienikin panostus riittää.\nAuttamisen tarve asuu syvällä useassa meissä, toivottavasti myös sinussa!\nLucia tuo valoa talven pimeyteen - Lucian päivän kunniaksi, auta.\nJo tovin olemme jo saaneet nauttia käppänän ilahduttavista tanssihetkistä. Kun televisiosta tulee mainos, jossa on musiikkia tai radiosta al...\nJo tovin olemme jo saaneet nauttia käppänän ilahduttavista tanssihetkistä. Kun televisiosta tulee mainos, jossa on musiikkia tai radiosta alkaa biisi, pikkumies alkaa heilumaan rytmin mukana. Usein ei edes tarvitse olla bailuvalmiudessa: tanssit voi hoitua myös samalla kun syö tai leikkii leluilla. Silloin pikku-ukko heiluttaa istualtaan vain ylävartaloaan ja nyökyttelee päätään.\nAluksi vähän jännitti, onko Paula Koivuniemen Sata kesää, tuhat yötä ainoa, joka saa lapsen tanssin hurmaan, mutta sittemmin onneksi selvisi, että ihan kaikki laulut kelpaavat tanssille. Viikonloppuna testasimme Michael Jacksonin hittejä, ja myös ne saivat ukkelin tanssijalalle. Tänään keksin laittaa Spotifystä soimaan muutaman joululaulun ennen päiväunille menoa, ja sen lisäksi, että lapsi olisi itse halunnut olla dj, hän myös innostui heittämään muutaman tanssimuuvin.\nPetteri Punakuono aiheutti alkuun vähän hämmennystä, sillä olemme laulaneet sitä.. öhöm, elokuusta asti tuutulauluna. - Kaikki normaalit tuutulaulut olivat jo niin loppuun kulutettuja - tai sitten äiti ei osannut sanoja, kuin muutamasta tuutulaulusta - ja jostain pompsahti Punakuonon sanat mieleen, joten sillä ollaan nyt menty.\nAlkuhämmennyksestä ylipäästyään, käppänä antoi kuitenkin musiikin viedä mennessään ja laittoi jalalla koreasti.\nTip tappia viikkoon tyypit!\nJoulu lähestyy ja joululahjapaketit täyttyvät mitä ihmeellisimmistä ja monimutkaisimmista leluista. Valot vilkkuvat ja äänet pauhaavat. L...\nJoulu lähestyy ja joululahjapaketit täyttyvät mitä ihmeellisimmistä ja monimutkaisimmista leluista. Valot vilkkuvat ja äänet pauhaavat. Lelujen tekniikka pesee ensimmäisten matkapuhelinten elektroniikan kuus-nolla. Kaikki lelut ovat pakattu niin massiivisesti, että sen lisäksi, että lelujen irroitteleminen paketeistaan vie puolijoulua, pakkausmateriaalia olisi toisenkin lelun valmistamiseen.\nHifistelylelut eivät kuitenkaan vielä eksy meille. Ihan vain siksi, että lapsi ei niitä osaa itse vielä toivoa ja myös siksi, että en liiemmin pidä niistä. Rakastan vanhoja leluja. Niissä on sielua ja etenkin omat ja miehen vanhat lelut saavat lisäpisteitä nostalgia-arvollaan. Uusista leluista puulelut ovat lähellä sydäntäni\nPoikamme lempileluja ovatkin mieheni vanha Fisher-Pricen puhelin, siskonlasteni vanhat Brio-lelut ja minun vanha helmitauluni. Hiljattain lemppareiden joukkoon on päässyt myös monitoiminen puuhalevy (pliis kerro mikä sen oikea termi on!) mieheni vauva-ajalta.\nVanhat satuvinyylit, joissa Saara Pakkasvirta ja Pekka Laiho tarinoivat klassikkosatuja, ovat rakkaimpia esineitä lapsuudestani. Muistan elävästi heidän äänensä ja sen, kuinka ihanaa oli istahtaa lattialle viinyylisoittimen viereen kuuntelemaan elävästi kerrottuja satuja. Pieni kelta-punainen ampiainen - Sittinpörriäiseksi nimetty - nukutti minut pienenä unten maille, mutta ennen nukahtamistani, äitini piti aina hassutella Sittinpörriäisen kanssa pöristellen. Pehmeä ampiainen on päässyt myös pikkumiehemme käsittelyyn ja kunhan lapsi kasvaa, hän pääsee myös nauttimaan nostalgisista satuhetkistä.\nMieheni lapsuuden Muumipappa-säästöpossuun kerätään pikku-ukolle kolikoita ja Kuka lohduttaisi Nyytiä -muumikirjan täydellisen väriset kuvat ja uskomattoman taidokas kieli viihdyttävät lapsen lisäksi myös äitiä.\nKuten omistamme ja siskonlasten leluista näkee, yksinkertaiset, puiset ja hyvin valmistetut lelut kestävät aikaa. Fisher-Pricen puhelimesta ovat vain tarraosat vähän revenneet ja vetonaru katkennut, mutta muuten se on varsin toimiva ja mieleinen kapistus. Ja onhan siinäkin sitä tekniikkaa: puhelimen silmät heiluvat sitä liikutettaessa ja se pirisee numeroita pyörittäessä! - Fisher-Pricen puhelin saattaakin olla ainoa, mistä meidänkin, uuden sukupolven lapsi, tulee ikinä näkemään numerokiekkoa.\nVielä kun lapsi ei osaa vaatia kreisejä Pokémon-leluja ja muita, nautin rauhassa tästä ajasta ja tarjoan jatkossakin klassisia leluja lapselle. Katsotaan kuinka kauan pärjätään puuleluilla ja retropuhelimilla.\nVanhoissa leluissa on taikaa. Ihanaa, että niitä on säilytetty - nyt ne ovat saaneet uuden elämän!


kinuski – Sivu 2 – Lunni Leipoo\n29.10.2017 8.7.2020 lunnileipooKommentoi\nHaaveenani olisi osata luoda varsinaisia taideteoksia piirakoista erilaisilla punoskansilla, koristuksilla ja teksteillä. Esimerkiksi Instagram-käyttäjät @piegirlbakes ja @jojoromancer tekevät piirakoista todellista taidetta! Kaikista tärkeintä piirakoiden koristelussa on huolella tehty piirakkataikina, ja voit kurkata täältä minun ohjeeni piirakakkataikinan valmistukseen.\nAinaisen omenapiirakan tai marjapiirakoiden lisäksi tein hetki sitten maistuvan ja helpon päärynäpiirakan, johon lisäsin kinuskia reilusti täytteeseen. Kinuskiksi käy helposti kaupan valmiiksi keitetty kondensoitu maito, joka kulkee nimellä dulce de leche. Piirakka on todella makea kinuskin takia, joten pienikin pala riittää!\nHelpon täytteen vastapainoksi panostin kanteen ja tein punoskannen ja lehtikoristukset. Perinteisen punoskannen sijaan tein vinottaisen punoksen (eli 90 asteen sijaan taikinasuirot menevät päällekän 45 asteen kulmassa).\nLehtikoristukset tein kätevillä 3D-muoteilla.\nPäärynä-kinuskipiirakka (12 palaa)\n4 pienehköä päärynää (Anjou)\n1 1/2 dl keitettyä maitotiivistettä (dulce de leche)\nNypi ensin puolet kylmästä voista vehnäjauhojen kanssa murumaiseksi. Voit käyttää blenderiä tai kahta veistä tähän, lämpimät kädet lämmittävät voita (tätä emme halua!). Sekoita sen jälkeen loput voista jauhojen joukkoon, jos käytät blenderiä vältä ylityöstämästä taikinaa (5-10 nopeaa painallusta riittää).\nLisää 2 rkl kylmää vettä ja sekoita veitsellä sekaisin. Lisää tarvittaessa 1-2 rkl vettä. Taikina on valmista, kun se on murumaista mutta puristettaessa se jää muotoonsa. Liika vesi tekee taikinasta kovan, liika työstäminen taas sitkoisan. Tavoite on saada mahdollisimman murea taikina.\nKaada taikina jauhotetulle alustalle ja muotoile siitä lopuksi käsin pallo, älä vaivaa liikaa. Voit kämmenellä litistää taikinaa pari kertaa, jotta voi jakautuu tasaisesti jauhojen joukkoon. Jaa taikina kahteen, kääri tuorekelmuun, painele levyksi ja anna levätä n. 1 h tai yön yli kylmässä.\nTee toisesta puolesta pohja 22-senttiseen piirakkavuokaan ja tee toisesta puolesta punoskansi. Nosta piirakkapohja kaulimen avulla piirakkavuokaan, älä venytä tai taikina kutistuu uunissa. Siisti reunat. Ylimääräisestä taikinasta voit leikata lehtikoristuksia kannen päälle Laita lehdet jääkaappiin odottamaan.\nValmista täyte kuorimalla päärynät ja viipaloimalla ne ohuesti.\nLado kinuskia ja päärynäviipaleita vuokaan aloittaen kinuskista ja lopettaen kinuskiin. Tee päälle punoskansi, voitele kananmunalla ja liimaa halutessasi taikinalehtiä kanteen kananmunan avulla.\nPaista n. 45 minuuttia tai kunnes punoskansi on saanut kunnolla väriä ja täyte poreilee kannen alla.\n2.10.2017 18.12.2020 lunnileipoo12 kommenttia\n15.6.2017 13.5.2019 lunnileipooKommentoi\nRaparperi-kinuskiruudut (12 palaa)\n2 1/2 dl vehnäjauhoja (2 + 1/2 dl)\n100 g fudgepaloja (Dr. Oetker)\nLaita uuni lämpenemään 175 asteeeen. Valmistele 20×20-senttinen vuoka leikkaamalla pohjalle leivinpaperi, joka menee reunojen yli.


Ketterästi kuudelle | Camper\nJulkaistu 23 tammikuu 2013\nKompakti paketti. Hymerin Exsis-mallisto laajeni vuodelle 2013 muun muassa kuudelle hengelle rekisteröidyllä Exsis-i 644:llä. Alle seitsemän metrin pituuteen on saatu myös makuupaikat kuudelle.\nIntegroitujen Hymer-matkailuautojen vuoden 2013-mallistossa on kaksi erityisen mielenkiintoista uutuutta, joiden paino pysyy alle 3 500 kilossa. Fiatin pohjalle on tehty kompakti kuudelle hengelle kilvitettävä Hymer Exsis-i 644. Mercedes-Benz 316 CDI-alustalle Hymer tarjoaa puolestaan uuden StarLight-mallisarjan.\nKoeajot päätettiin aloittaa edullisemmasta Exsis-mallista. Sen lähtöhinta on hieman päälle 70 000 euroa. Noin 20 000 euroa arvokkaampi StarLight-Mersu pyritään koeajamaan vielä kevään aikana.\nKoeajettu Exsis-i 644 oli varustettu 150-hevosvoimasella koneella ja automaattivaihteistolla. Komfort-paketti sekä pitkä lista muita lisävarusteita nostavat auton hintaa peräti 14 000 euroa eli loppulasku on lähellä 85 000 euroa. Normaalia peruskäyttöä ajatellen listalla on jonkun verran ylimääräistäkin tavaraa (kuten kääntyvät etuistuimet), mutta siinä on ikävä kyllä varsin runsaasti sellaisiakin varusteita, joita ilman ei Suomen oloissa selviä ainakaan talvisaikaan.\nPAINOTAITEILUA. Matkailuautovalmistajien kilpailu on viime vuosina keskittynyt entistä enemmän painoihin. Kehittyneet valmistusmenetelmät, kalusteiden kennorakenteet ja pikkuhiljaa tapahtuva ”vapautuminen” puun käytöstä ovat mahdollistaneet autojen rakenteiden kehittämisen entistä kevyemmiksi.\nHymer esimerkiksi esitteli Düsseldorfin messuilla elokuussa Exsis-malliston keveyttä nostamalla esittelyauton puntarille ja kertomalla näyttävästi 2670 kilon painosta ajovalmiina. Kyseessä oli sarjan pienin malli 504.\nKoeajettu 644 on Exsis-sarjan keskikastia ja sen ajovalmis paino 2830 kiloa. Pelivaraa maagiseen rajaan on siis 670 kiloa. Tämä mahdollistaa auton rekisteröimisen kuudelle hengelle.\nLue koeajo kokonaisuudessaan Camper 1-2013 lehdestä.\nKEITTIÖSSÄ auttavat päädystä nousevat ja seinälle sijoitetut aputasot.


Työhönkuntoutumisen palveluverkosto. KuntoutuNET -verkkopalvelussa on mukana 12 palveluntilaajaa ja 71 palveluntuottajaa. - PDF\nTyöhönkuntoutumisen palveluverkosto. KuntoutuNET -verkkopalvelussa on mukana 12 palveluntilaajaa ja 71 palveluntuottajaa.\nDownload "16.1.2014. Työhönkuntoutumisen palveluverkosto. KuntoutuNET -verkkopalvelussa on mukana 12 palveluntilaajaa ja 71 palveluntuottajaa."\n1 UUTISKIRJE 2013 Työhönkuntoutumisen palveluverkosto VUOSI Verkoston jäsenet - Toiminnan seuranta - Palveluverkoston työpaja Helsingissä Palveluverkoston seminaari Helsingissä Koulutustarpeen kartoitus VUODEN 2014 TOIMINTASUUNNITELMA - Tavoitteet - Ohjausryhmän kokoonpano kaudella Tapahtumat - Tiedotusasiat VUOSI 2013 TYÖHÖNKUNTOUTUMISEN PALVELUVERKOSTON JÄSENET Jäsenet - 14 palveluntilaajaa - 80 palveluntuottajaa Uudet palveluntilaajat - Eläkekassa Verso - Yleisradion eläkesäätiö Uudet palveluntuottajat - Relaxo - KunNosteena hyvinvointipalvelut - Ravimäkiyhdistys ry - TukiaCon Oy - Suomen Terveystalo - Bovallius Oy KuntoutuNET -verkkopalvelussa on mukana 12 palveluntilaajaa ja 71 palveluntuottajaa. Uudet palveluntilaajat ja tuottajat on perehdytetty verkostokoordinaattoreiden sekä KuntoutuNET pääkäyttäjän toimesta. Perehdytyksessä tuodaan esille palveluverkoston idea ja toiminta sekä käydään pääpiirteissään läpi ammatillisen kuntoutuksen käytännöt kiinnittäen erityisesti huomiota viestintään palveluntilaajien ja tuottajien välillä. Verkoston osapuolet kartuttavat osaamistaan työeläkekuntoutuksen keinovalikoimasta ja toimintatavoista itsenäisesti.\n2 TOIMINNAN SEURANTA Palveluverkoston ohjausryhmän päätöksellä verkostokoordinaattorit olivat vuoden 2013 aikana yhteydessä niihin palveluntuottajiin, joille ei ollut kertynyt toimeksiantoja kuluvan ja sitä edeltävän vuoden aikana. Seurannan perusteella muutama palveluntuottaja totesi irtisanoutuvansa palveluverkostosta toimintansa painottuessa muuhun palveluun. Sovittiin, että verkostokoordinaattorit toteuttavat vastaavan seurannan vuosittain. Palveluverkostosta irtisanoutuneet toimijat - Pohjois-Pohjanmaan sairaanhoitopiirin kuntayhtymä OYS, lääkinnällinen kuntoutus - Carelian Consulting - Etelä-Karjalan sosiaali- ja terveyspiiri - Tyke Oy - Toimexi-palvelut - Oorninki - Opintila - Päijät-Hämeen työklinikka - HRV-palvelut siirtyivät Opteamille PALVELUVERKOSTON TYÖPAJA HELSINGISSÄ Vuoden 2013 työpajan teemana oli työhönvalmennus. Työhönvalmennukseen liittyen kuultiin mm. työnantajan ja työeläkevakuuttajan näkemyksiä työhönvalmennuksesta. Alustusten jälkeen teemaa käsiteltiin ryhmissä hyödyntäen learning-cafe menetelmää. Ryhmissä käsiteltiin mm. työhönvalmennuksen tavoiteasetantaa, päättymisvaiheen avoimia kysymyksiä ja kehitysajatuksia. Ryhmäkeskustelujen pohjalta ryhmien puheenjohtajat ja verkostokoordinaattorit laativat työhönvalmennuksen infopaketin. Laaditun materiaalin tavoitteena on jakaa tietoa asiasta sekä yhtenäistää työhönvalmennuksen käytäntöjä. Infopaketti on julkaistu verkoston www-sivuilla materiaalipankissa. PALVELUVERKOSTON SEMINAARI HELSINGISSÄ Palveluverkoston verkostoseminaari järjestettiin Helsingin Paasitornissa. Seminaarissa käsiteltiin työhönvalmennuksesta laadittua yhteenvetoa. Lisäksi esillä olivat työeläkekuntoutuksen tunnusluvut tilastojen valossa, tietosuojaan liittyvät asiat, työkyvyttömyyden kustannusvaikutukset suurtyönantajalle sekä STM:n hanke Osatyökykyiset työssä. Uudet palveluntuottajat esittäytyivät päivän aikana. Päivä koettiin pääosin onnistuneeksi. Päivämäärämuutoksista johtuen tilaratkaisu ei ollut optimaalinen, mikä näkyi palautteissa. Osaa luennoitsijoista kiiteltiin kovin ja sisältöä pidettiin mielekkäänä. Jatkossakin toivottiin verkostoitumisen mahdollistamista riittävin tauoin. Päivän alustukset ovat luettavissa palveluverkoston materiaalipankissa.\n3 KOULUTUSTARPEEN KARTOITUS Verkostokoordinaattoreille tulleiden palautteiden pohjalta keskusteltiin palveluntuottajille suunnatun maksullisen koulutustarjonnan järjestämisestä vuoden 2014 aikana. Ohjausryhmän päätöksellä koulutustarpeista kysyttiin palveluntuottajilta sähköpostitse. Vastauksia tuli vain muutamia. Saadun palautteen pohjalta todettiin, että erillistä koulutusta ei ole tarpeen järjestää. Esille nostetut aiheet huomioidaan mahdollisuuksien mukaan suunniteltaessa kevään työpajaa, syksyn verkostoseminaaria ja Kuntoutujan koulutusvaihtoehdot -tilaisuutta. VUODEN 2014 TOIMINTASUUNNITELMA TAVOITTEET Palveluverkoston kehittämistyössä painotetaan hyvien, käytännönläheisten toimintamallien aikaansaamista. Palveluverkoston perustehtävänä on varmistaa, että tilaajat saavat tarkoituksenmukaisia ja kulloiseenkin tilanteeseen sopivia palveluita. Palveluiden ja yhteistyön kehittämisellä pystytään vastaamaan työelämän muutokseen ja pidentämään työuria. Verkoston jäseninä olevien ammatillisen kuntoutuksen palveluntuottajien määrä on jatkuvasti kasvanut, ja lisäksi tuottajien monimuotoistuminen on lisääntynyt. Käytännössä verkostoon kuuluvat kaikki merkittävät ammatillisen kuntoutuksen palveluntuottajat. Tämä korostaa yhtenäisten menettelytapojen tärkeyttä niin tilaaja- kuin tuottajapuolellakin. Ohjausryhmä seuraa palveluverkoston tunnuslukuja. Verkostossa tulisi olla vain aktiivisesti ammatillisia kuntoutuspalveluita tuottavia jäseniä. Tämän varmentamiseksi verkostokoordinaattorit ottavat yhteyttä niihin palveluntuottajiin, joilla ei ole ollut aktiviteettiä viimeisen kahden vuoden aikana. Samalla neuvotellaan jäsenyyden mahdollisesta päättämisestä. OHJAUSRYHMÄN KOKOONPANO KAUDELLA Verkoston toimintaa ohjaa ohjausryhmä, jonka VKK:n hallitus nimeää 3 vuodeksi kerrallaan. Toimikaudelle on nimetty seuraavat jäsenet: Oili Alatorvinen Eerika Aremo Jaakko Alamäki Martti Kauhanen Riikka Kivirikko-Ekman Nina Brandenburg Katja Noponen Marjaana Pajunen Kuntoutusjohtaja, Verve Kuntoutuspäällikkö, Elo Palvelujohtaja, Barona Solutions Yrittäjä, Koulutus ja konsultointi Martti Kauhanen Kuntoutus- ja eläkeratkaisija, Elo Yksikönpäällikkö, Etera Toimitusjohtaja, Katja Noponen Oy Suunnittelija, Kela\n4 Anne Sinkko Kuntoutusasiantuntija, Ilmarinen Leena Toivonen Palvelupäällikkö, Kiipula-säätiö Patrik Tötterman Ylitarkastaja, Työ- ja elinkeinoministeriö (varajäsenenä ylitarkastaja Hanna Liski-Wallentowitz) Merja Valle Kehityspäällikkö, Varma Puheenjohtaja Juha Mikkola Vakuutuskuntoutus VKK Koordinaattori Riitta Erämaa Vakuutuskuntoutus VKK Koordinaattori Teija Kosola Vakuutuskuntoutus VKK Uusina jäseninä ohjausryhmään liittyvät vuoden 2013 aikana VKK:n verkostokoordinaattorit Riitta Erämaa ja Teija Kosola aiemmin verkostokoordinaattoreina toimineiden Susanna Finnen ja Johanna Laurikaisen tilalle. Eerika Aremon jäsenyys ohjausryhmässä päättyi , kun Eläke-Fennia ja Eläke-Tapiola fuusioituivat keskinäiseksi työeläkevakuutusyhtiö Eloksi. Ohjausryhmä kokoontuu vuoden 2014 aikana neljä kertaa. Kevään kokoontumiset ovat ja Ohjausryhmän muistiot ovat luettavissa materiaalipankissa. TAPAHTUMAT Palveluverkoston työpaja. Palveluverkosto järjestää toukokuussa 2014 verkoston työpajan, joka on suunnattu jo pidempään ammatillisen kuntoutuksen parissa työskenteleville. Tapahtuman paikka, aika sekä osallistujamäärä tarkennetaan myöhemmin. Työpajan teemaksi on suunniteltu eheää palveluprosessia. Alustavasti esille nostettavia aiheita ovat Kelan etuuksien ja Kelan järjestämän kurssituksen hyödyntäminen osana ammatillisen kuntoutuksen prosessia, työvoimapoliittiset etuudet, tuki maahanmuuttajille kuntoutussuunnittelun aikana (rajapinnat työeläkekuntoutukseen), oppimisvaikeudet sekä palautteen anto tilaajien ja tuottajien välillä. Keskustelua palveluverkoston työpajan teemasta jatketaan vielä ohjausryhmässä. Verkostoseminaari. Syksyllä 2014 järjestetään verkostoseminaari, jonka teemasta informoidaan sen tarkentuessa. Verkostoseminaarissa on etenkin uusilla toimijoilla mahdollisuus esitellä toimintaansa ja palveluitaan. Kuntoutujan koulutusvaihtoehdot. Kuntoutujan koulutusvaihtoehdot koulutuspäivä toteutetaan keväällä Sen sisällöstä ja tarkemmasta ajankohdasta tiedotetaan lähempänä. TIEDOTUSASIAT Kustannusten jako. Suunnitteilla on periä jatkossa kaikilta KuntoutuNETissä mukana olevilta palveluntuottajilta vuosimaksu, joka kattaa osittain käyttöönottokoulutuksen ja järjestelmän ylläpidon aiheuttamia kustannuksia. Asian valmistelu on kuitenkin vielä kesken, joten tiedotamme tästä lisää myöhemmin vuoden 2014 aikana.\n5 KuntoutuNET-palautteen arviointikriteerit. Ohjausryhmä on todennut KuntoutuNETjärjestelmään kirjattavien arviointikriteereiden vaativan täsmennystä. Työ tullaan aloittamaan vuoden 2014 aikana. Yhteystiedot. Toivomme palveluntuottajien ja -tilaajien ilmoittavan verkostokoordinaattoreille muuttuneista yhteystiedoista, jotta kutsut seminaareihin ja työpajoihin sekä muu toimitettava materiaali löytää oikeat ihmiset. Tiedottaminen tapahtuu sähköpostitse sekä palveluverkoston www-sivuilla. Ilmoitettu yhteyshenkilö tiedottaa omassa organisaatiossaan palveluverkoston tapahtumista. Työeläkekuntoutuksen koulutus / ETK. Eläketurvakeskus (ETK) tuottaa koulutuspalveluja työeläkejärjestelmän edustajien ja sidosryhmien tarpeisiin. Helmikuussa 2014 on tarjolla Työeläkekuntoutuksen perusteet -kurssi, jonka tavoitteena on antaa kuulijoille kokonaiskuva ammatillisesta kuntoutuksesta työeläkejärjestelmässä. Lisätietoja ETK:n koulutuksista saat sivuilta Vakuutuskuntoutus-lehti. Kuntoutusalan ammattilaisille suunnattu Vakuutuskuntoutus -lehti irrotetaan palveluverkoston toiminnasta VKK:n omaksi asiakas- ja yhteistyökumppanilehdeksi, jonka kustannukset katetaan VKK:n toimintamäärärahoista. Kiitokset kaikille verkoston jäsenille menneen vuoden yhteistyöstä! Yhteistyöterveisin ja menestyksekästä vuotta 2014 toivottaen Riitta Erämaa ja Teija Kosola verkostokoordinaattorit\nTyöhönkuntoutumisen. palveluverkoston peruskirja\nTyöhönkuntoutumisen palveluverkosto Työhönkuntoutumisen palveluverkoston peruskirja 1. Mikä työhönkuntoutumisen palveluverkosto on? Työhönkuntoutumisen palveluverkosto on sosiaalivakuutukseen liittyvien\nTyöhönkuntoutumisen palveluverkosto Työhönkuntoutumisen palveluverkoston peruskirja Sisällys 1. Mikä työhönkuntoutumisen palveluverkosto on? 2 2. Mitä hyötyä työhönkuntoutumisen palveluverkostosta on?\nTyöpaja HYVÄN KUNTOUTUSPROSESSIN ELEMENTIT. 1. Mitkä kaikki tekijät ovat tärkeitä onnistumisen kannalta kuntoutusprosessin eri vaiheissa?\nKUNTOUTUKSEN LAATU JA MITTARIT työpajapäivän 25.4.2017 kooste Työpaja HYVÄN KUNTOUTUSPROSESSIN ELEMENTIT 1. Mitkä kaikki tekijät ovat tärkeitä onnistumisen kannalta kuntoutusprosessin eri vaiheissa? Alkuhaastatteluvaihe


Avokadon kypsytys nopeasti – kokeile helppoa banaanikikkaa | Anna.fi\nKypsän avokadon valitseminen kaupasta on välillä haastavaa.\nAvokadojen kypsymisen ei tarvitse kestää päiväkausia. Kovista avokadoista saa loihdittua helposti syömäkelpoisia banaanin ja paperipussin avulla.\n17.12.2020 Teksti: Roosa Roivainen Kuvat: iStock\nAvokado on ravitseva hedelmä ja sopii monenlaisiin ruokiin. Avokadojen ystäville seuraava tilanne voi olla hyvin tuttu: ostat ruokakaupasta avokadoja, mutta ne ovat liian raakoja ruoanlaittoon.\nHuoneenlämmössä avokado kypsyy useiden päivien ajan, mutta eräällä helpolla kikalla prosessia voi nopeuttaa niin, että avokadosta tulee syömäkelpoisia jopa päivässä tai muutamassa.\nLue myös: Avokado kokee äkkikuoleman jääkaapissa – listasimme 10 ruokaa, joita ei pitäisikään säilyttää jääkaapissa\nAvokadon kypsytys banaanin avulla – näin avokado kypsyy nopeasti\nAvokadon kypsytys on yksinkertaista. Siihen tarvitset vain banaaneja ja paperipussin.\nAvokadon kypsytys onnistuu, kun avokado asetetaan paperipussiin banaanien kanssa. Banaanit erittävät kaasua nimeltä etyleeni, joka nopeuttaa kasvisten sekä hedelmien kypsymistä. Paperipussin avulla etyleeni ei pääse haihtumaan ilmaan, vaan pysyy pussin sisällä. Kikan avulla avokado on valmis syötäväksi parissa päivässä. Jos avokado on todella raaka, avokadon kypsytys saattaa kestää neljästä viiteen päivään.\nVinkki: Banaanin ohella myös omena tuottaa paljon etyleeniä ja hedelmää voidaan käyttää banaanin sijasta avokadojen kypsytykseen. Muita avokadon kypsytykseen sopivia hedelmiä ja kasviksia ovat tomaatti, kiivi, peruna ja mango.\nBanaanin etyleeni kypsyttää avokadon nopeasti.\nParhaat reseptit avokadolle: avokadopasta, -risotto sekä muut suussa sulavat ateriat\nKun avokado on loihdittu syömäkelpoiseksi, hedelmästä on aika loihtia maittava ateria. Seuraavista avokadoa sisältävistä resepteistä löydät inspiraatiota kokkaushetkiin!\n1. Avokado on hittipastan salaisuus\nVieläkö muistat somessa hitiksi nousseen avokadopastan? Alexander ja Hanna Gullichsenin avokadopasta villitsi somekansaa vuonna 2012. Reseptin pastaan löydät tästä.\n2. Murskattu avokado tuo makua risottoon\nAvokado toimii hyvin myös risotossa. Tällä avokado-hernerisotto-ohjeella loihdit maittavan aterian illalliskutsuille. Risotossa käytetään riisi-viljaseosta, joka tekee risoton mausta erityisen rouhean.\n3. Avokado korvaa myös perunan – loihdi herkullisia avokadoranskalaisia\nAvokado yhdistettynä ranskalaisiin saattaa aluksi kuulostaa erikoiselta. Lopputulos on kuitenkin kivan rapea ja täyteläinen.\nAvokadoranskalaisten valmistaminen on helppoa: Avokado leikataan ranskalaisten muotoisiksi viipaleiksi. Palat kastetaan kananmunaan ja pyöritellään jauho-mausteseoksessa ennen uunissa paistamista. Tarkemmat ohjeet ranskalaisten tekoon löydät täältä.\n4. Loihdi avokadojäätelöä vain muutamasta raaka-aineesta\nAvokado taipuu moneksi, kuten myös makuhermoja hiveleväksi jälkiruoaksi. Avokadojäätelön tekemiseen tarvitaan avokadon lisäksi vain vispikermaa ja kondensoitua maitoa. Minttu ja limemehu tuovat jäätelöön taas makua. Katso koko ohje valmistukseen täältä.\nAvokadon kermaisen pehmeä maku sointuu hyvin esimerkiksi pastaan.\nLähteet: BBC Good Food, Kasvikset.fi, Women’s Health